BalkanMagazin :: EU mora prihvatiti da je Južni tok evropski projekat\nčetvrtak, 19. decembar 2013 12:17\nJužni tok predstavlja najveću sistemsku investiciju i ne sme se odlagati sa njegovom izgradnjom, poruka je sa okruglog stola „Značaj Južnog toka za Srbiju: nova energetska infrastruktura Evrope“ u organizaciji Balkanmagazina, na kome su eksperti razmatrali značaj i koristi ovog panevropskog gasovoda za Evropu, region jugoistočne Evrope i Srbiju.\nRusija i Evropska unija će naći rešenje u vezi primene Trećeg energetskog paketa i taj problem je više medijski napumpan nego što je stvarno ozbiljan, smatra Slobodan Sokolović, generalni sekretar Nacionalnog naftnog komiteta i nekadašnji pomoćnik ministra energetike.\n„U EU postoje izuzeci iz Trećeg energetskog paketa. Pitanje je metodologije unutar EU da se ovaj status dodeli i Južnom toku. Ja znam za pet cevovoda koji su izuzeti iz Trećeg energetskog paketa, a poslednji je gasovod TAP, koji je izuzet iz evropskih propisa narednih 25 godina. Postoji procedura koju EU zahteva, kako bi se dobila saglasnost regulatornih tela zemalja kroz koje gasovod prolazi i da se na osnovu tih saglasnosti podnese aplikacija za izuzeće. Ovo je više medijski eksponirano nego što stvarno postoji problem koji se neće rešiti u razgovorima između Rusije i EU. Koliko EU zavisi od ruskog gasa, toliko i Rusija zavisi od pouzdanog kupca“, poručio je Sokolović.\nPrema mišljenju Kostisa Stambolisa, izvršnog direktora Instituta za energetiku Jugoistočne Evrope iz Grčke, EU je bila pristrasna prema gasovodu Nabuko, pa kada on nije realizovan „postala je ogorčena na ostale projekte kao što su Južni tok i TAP. Južni tok, kada bude završen, biće najveći gasovod na svetu ikada napravljen, a Evropska unija će morati da prihvati ovaj gasovod kao evropski projekat i ukloni veštačke prepreke njegovoj izgradnji. EU je napravila listu od 200 projekata, koji će imati političku, a neki od njih i finansijsku pomoć Unije, ali je Južni tok izostavljen sa te liste“, naveo je Stambolis, dodajući da realizacija ovog projekta nije finansijsko već političko pitanje budući da su akcionari sa 50 odsto udela u Južnom toku i zapadnoevropske kompanije, italijanski Eni, francuski EDF i nemački Vinteršel, koji je deo BASF-a.\nNezasluženo loš imidž\nZa region Jugoistočne Evrope Južni tok neće značiti rešenje svih ekonomskih i energetskih problema, ali će svakako značiti veće količine gasa do 2020. godine, veću energetsku bezbednost i likvidnost tržišta, koja će se postići interkonekcijama, što će doprineti stvaranju tržišnih cena van dugoročnih ugovora.\nJužni tok u Srbiji je nezasluženo stekao loš imidž i razlog za to je loše vođenje međudržavnih pregovora sa naše strane, smatra Srboljub Antić, ekonomista i bivši predstavnik Srbije u MMF-u, kao i bivši ministar energetike u prelaznoj vladi Srbije posle 2000. godine.\n„Tome doprinose alarmantno finansijsko stanje u Srbijagasu i česte nesuglasice sa nadležnim ministarstvom. Takođe loše vođeni pregovori oko dva elementa međudržavnog sporazuma doveli su do kratkoročnih troškova i dugoročnih benefita. Troškove smo uglavnom podneli, a najveći benefit, gradnja i korišćenje Južnog toka, tek je pred nama. Treba što pre početi i završiti ovaj projekat, bez obzira na pregovore Rusije i EU, jer to je jedina velika sistemska investicija u Srbiji, nekoliko puta veća od ukupnih stranih investicija ove godine“, ocenio je Antić.\nSpor između Rusije i EU je nastao zbog energetskih propisa tzv. Trećeg energetskog paketa, prema kome je sporno vlasništvo gasovoda, prema kome Gasprom ne može istovremeno biti i proizvođač i distributer gasa, kao i da se trećim licima mora obezbediti nediskriminatorni pristup gasovodu.\nAntić ističe da EU pokušava da uvuće Gasprom u regulatornu zamku, odnosno da menja regulative, i to nakon što su ugovori potpisani, što investitora stavlja u lošiji položaj.\n„Mislim da će Rusija i EU naći dogovor, kao što su uglavnom nalazili u sličnim situacijama. Srbija nije član EU i ne bi trebalo da zauzima jake stavove, niti imamo kapacitet da se geostrateški nadmudrujemo. Treba da se fokusiramo na eksproprijaciju zemljišta za gasovod, saniramo Srbijagas i počnemo da radimo. Bilo bi loše kada bi neko inicirao nove pregovore, jer nemamo vremena da čekamo”, poručio je Antić, dodajući da će Južni tok verovatno biti profitabilan i da je „to jako dobra vest za Srbiju”.\nI Evropskoj uniji je od koristi da reši ovaj problem, jer po rečima Antića, priča sa obnovljivim izvorima energije ima svoje limite, ne samo na strani ponude već i tehničke limite u efikasnosti proizvodnje, ali i visoku cenu. Jer, zemlje koje su veliki izvoznici već imaju problem visoke cene energenata a niz zemalja EU je u krizi, pa neće moći da finansiraju subvencije za energiju iz obnovljivih izvora.\nStručnjaci okupljeni na konferenciji Balkanmagazina su konstatovali da novi način dobijanja gasa iz škriljaca, koji je zaživeo u SAD, teško može igrati važniju ulogu u Evropi, jer su ovde mnogo jače ekološke organizacije nego u EU. Tako je, na primer, u Francuskoj ova tehnologija zaustavljena, dok bi Poljska, koju je zaobišao Severni tok, mogla biti prva evropska zemlja koja će na ovaj način dobijati gas.\nEvropa se nalazi u situaciji da su njeni domaći izvori gasa u stalnom padu, čime se povećava zavisnost od uvoza gasa. Prema podacima Međunarodne agencije za energetiku, koje je naveo Sokolović, do 2030. godine potrošnja domaćeg gasa u Evropi će biti oko 20 odsto ukupne potrošnje, odnosno oko 590 milijardi kubnim metara (uz ozbiljan pad domaće proizvodnje od oko 50 odsto), što znači da će oko 80 odsto gasa Evropa morati da uvozi. Sokolović ističe da je tokom poslednje dve, tri godine evidentno smanjenje potrošnje gasa od oko dva odsto ali da, istovremeno, imamo povećanje uvoza u istom procentu.\nPrema Sokolovićevim rečima, evropska nalazišta gasa se brzo prazne a nade u jeftin gas iz škriljaca, koji bi u Evropu stizao iz SAD nemaju mnogo osnova jer, Amerikanci većinu terminala grade za snabdevanje Japana i Kine.\nSlaba potrošnja gasa\nSokolović ocenjuje da su Srbija i region i u prošlosti pokušavali da izgrade alternativno snabdevanje gasom i da su u opticaju bili brojni planovi za izgranju gasovoda i naftovoda, ali da ih nije mnogo realizovano.\n„Nisu samo ekonomski i energetski razlozi bili odlučujući, često su i politički razlozi imali uticaja da li će biti nekog projekta. Moj utisak je da oni nisu realizovani jer se radilo o megaprojektima od najmanje dve, tri milijarde evra, kao i zbog toga što je ekonomska sigurnost tih projekata bila mala. U svim analizama se polazi od toga da na kraju cevi postoji potrošnja, ali i da zemlje u tranzitu imaju adekvatnu potrošnju gasa. Kada se sabere potrošnja gasa u regionu, osim Rumunije i Grčke, od oko devet milijardi kubnih metara ,onda se vidi zašto su šanse za realizaciju projekata jako male”, objašnjava Sokolović.\nSrbija je pokušala sa alternativom monopolu mađarskog gasovoda - povezivanjem gasnih mreža Hrvatske i rumunije preko Srbije. Došlo se i do identifikovanja tačaka konekcije na nivou vlada Srbije i Hrvatske, ali se stalo. Takođe je već 10 godina, samo u papirima, u opticaju gasovod Niš-Dimitrovgrad sa kapacitetom od dve milijarde kubnih metara. Ali, pita se Sokolović, „sa potrošnjom Srbije od dve do 2,5 milijarde kubnih metara gasa godišnje postavlja se pitanje šta će nama toliki kapaciteti, kada je kapacitet mađarskog gasovoda 6,8 milijardi kubnih metara gasa.”\nPodsećajući da se, takođe, razmišljalo i o širenju Plavog potoka, tako što bi se sprovela cev preko Bugarske i Srbije, kapaciteta 20 milijardi kubnih metara, Sokolović konstatuje da ni to nije realizovano.\n„Pravac Južnog toka preko Srbije je nešto što nas je pogodilo u najboljem smislu reči. Konačno, ovaj projekat će obezbediti Srbiji alternativno snabdevanje, da bude tranzitni pravac i moguće energetsko čvorište, odakle će se granati cevovodi prema Makedoniji, Hrvatskoj i Republici Srpskoj“, napomenuo je Sokolović.\nOvako velike energetske projekte često prate i mitovi ili poluistine, koji se oko njih formiraju i, donekle, zamagljuju stvarni značaj. Kostis Stambolis navodi nekoliko mitova o gasovodima, koji će, navodno, rešiti energetsku bezbednost Evrope. Jedan od mitova je da će Južni tok rešiti sve energetske probleme Jugoistočne Evrope i da će nas preplaviti jeftin gas. Drugi mit je da će gasovod TAP diversifikovati snabdevanje gasom Evrope. Treći je da će gas iz kapsijskog regiona odlučujuće smanjiti zavisnost od ruskog gasa, a četvrti da će Evropa biti poplavljena jeftinim tečnim naftnim gasom iz Amerike.\n„Južni tok je veliki projekat i pporaviće energetsku bezbednost. Južni tok je od istog ili većeg strateškog značaja od Severnog toka, koji već radi, i na koji EU nema primedbe. Južni tok neće rešiti sve energetske probleme JIE, ali će obezbediti dodatni gas, koji će omogućiti dugoročni razvoj“, ističe Stambolis.\nOvaj međunarodni stručnjak navodi da se mogu čuti i neke poluistine, kao što je ona da će geopolitički značaj Balkana biti ojačan izgradnjom gasovoda.\n„To je donekle tačno“, smatra Stambolis, „ali, on neće rešiti probleme slabe ekonomije i niskog standarda.“\nU 2012. godini EU je potrošila 513 milijardi kubnih metara gasa. Jedna trećina dolazi iz Severnog mora, Nemačke, Holandije i Norveške. Oko 270 milijardi kubnih metara je uvezeno, a polovina iz Rusije i oko 70 milijardi kubnih metara je TNG, što je tri puta više nego pre 15 godina. Prema projekcijama, Rusija će i narednih godina snabdevati Evropu sa 40 do 45 odsto neophodnog prirodnog gasa.\nStambolis ističe i kakav je konkretno značaj alternativnog pravca snabdevanja. Grčka, jednim delom, nabavlja gas iz grčko - turskog gasovoda ali, prema rečima Stambolisa, kada je prošle nedelje zahladnelo, Turska je obustavila isporuku gasa. I, Grčka je tad pokušala da taj manjak nadoknadi dodatnim isporukama TNG, što je moguće zahvaljujući terminalima za tečni naftni gas.\nGas iz Južnog toka jeftiniji 10 odsto\nDušan Daković iz Agencije za energetiku republike Srbije (AERS) je, pozivajući se na analizu agencije Rojters, rekao da je ekonomska isplativost Južnog toka nesumnjiva. Rojters je, na osnovu poređenja sa cenom transporta gasa preko Ukrajine, došao do zaključka da će transport ruskog gasa ka Evropi Južnim tokom biti 10 odsto jeftiniji. Došli su i do računice da će za krajnjeg kupca gas koštati od 10 do 15 dolara po milionu britanskih termalnih jedinica.\n„Projekat je isplativ i za prodavca i za kupca, samo je pitanje kako će ko istrgovati“, ocenjuje Daković.\nStamolis, takođe, smatra da će transport gasa Južnim tokom biti jeftiniji ali ističe da to ne znači da će gas 2018. ili 2019. godine biti jeftiniji nego sada.\n„Ugovori o prodaji gasa vezuju se za cenu nafte. Tako će verovatno ostati i ubuduće, a koliko će nafta koštati za pet godina niko ne zna,“ kaže Stambolis.\nKao korist od Južnog toka često se pominje podsticaj industriji i rast zaposlenosti. Ipak, od toga ne treba očekivati čuda, smatraju stručnjaci. Na primeru već izgrađenih gasovoda Stambolis je izneo procene koliko ljudi u Srbiji bi moglo da dobije posao na Južnom toku.\n„Na svaki kilometar gasovoda otvaraju se, u proseku 2,2 nova radna mesta. U Srbiji bi to značilo oko 1.000 radnih mesta, direktno na izgradnji gasovoda. Posredno može se računati na ukupno 2.000 do 2.500 radnih mesta. Nakon izgradnje u Srbiji će, verovatno, na Južnom biti od 200 do 300 radnih mesta. Pored toga direktni benefit je više gasa, po nižoj ceni. Međutim, to neće spasiti ekonomiju, jer privreda mora da raste da bi iskoristila jeftiniji gas“, istakao je Stambolis.


sreda, 12. jul 2017. 13:54h\nLjubiša Jovanović, otac osumnjičenog Nenada foto: privatna arhiva\nTokom jučerašnjeg dana, majka Jasmina je posetila Nenada u grčkom zatvoru, razgovarali su desetak minuta gde je on negirao bilo kakvu umešanost u incident koji se tragično završio, te da je uhapšen samo zato što je bio u blizini a da u prvom trenutku nije ni znao da je Amerikanac ubijen.\nSa velikom zebnjom i nestrpljenjem isčekujemo sutrašnji dan (četvrtak) kada bi trebalo da našeg sina saslušaju. Žena mi je javila da je pregledala neke snimke kamera, gde se vidi da Nikola nije učestvovao u tuči već da je bio u blizini. Mi samo tražimo pravdu za naše dete i da ne odgovara za nešto što nije uradio – vidno zabrinut i potresen tvrdi otac Ljubiša.\nOn kaže da se svakodnevno čuju kontradiktorne informacije iz Grčke, od toga da će ih izručiti Americi do toga da će biti doživotno osuđeni na kaznu zatvora.\nI sin je u razgovoru sa majkom rekao da je od zatvorskih čuvara čuo da Amerika vrši veliki pritisak na Grčku da budu izručeni toj zemlji i da im se tamo sudi. Pokušavao sam da dođem u kontakt i sa ministrom Ivicom Dačićem da nam pomogne, ali nas iz malog mesta niko ne gleda pa slaba vajda od tih pokušaja. Ostaje nam da se nadamo da će sud doneti pravednu odluku i da će naš sin uskoro doći u Srbiju – dodaje otac.\nKaže da bi tokom današnjeg dana trebalo da se vrati još jedan mladić iz Rečice koji je bio sa Nenadom te da će on možda znati više detalja. Pritvor zbog sumnje da su ubili američkog državljanina u Grčkoj\nInače, Nenad Jovanović je sa Sinišom Petrovićem iz Žitnog Potoka kod Prokuplja otišao početkom jula na letovanje na Zakintos, nakon preporuke jedne turističke agencije u Prokuplju.\nOtac Ljubiša kaže da je na more otišao na preporuku lekara, jer je radeći u fabrici „Filips“ u Prokuplju dobio alergiju po čitavom telu, pa se smatralo da će morska slana voda pomoći izlečenju.\nPre dvadesetak dana je dao otkaz u „Filipsu“ jer je zbog alergije pre toga mesec dana bio na bolovanje, a kako nisu mogli više da mu produže lečenje odlučio je da se ne vraća na posao. Otišao je da se odmori i pokuša da se zaleči a evo gde je završio. Nikada nije pravio problem i radi se o mirnom i lepo vaspitanom mladiću – tvrdi Ljubiša.\nPodsetimo ubistvo se dogodilo pre nekoliko dana, a pored pomenutih momaka sa juga Srbije u tuči koja je prethodila ubistvu su učestvovali i mladići iz drugih gradova Srbije, kao i jedan Grk i jedan Bosanac sa britanskim pasošem.\nNovi snimak tuče na Zakintosu u kojoj je ubijen američki student Bakari Henderson, i na kome se vidi da ga je više mladića za samo dvadesetak sekundi pretuklo do smrti objavljen je danas u Blicu. UBILI AMERIKANCA ZA 20 SEKUNDI Objavljen SNIMAK TUČE na Zakintosu (VIDEO)\nPritvor zbog sumnje da su ubili američkog državljanina u Grčkoj


RTV taksa ostaje 7,5 KM - Portal 072info\n23. Marta 2015. Vrijeme objave: 21:18 sati\nKomisija za saobraćaj i komunikacije Predstavničkog doma Parlamentarne skupštine BiH donijela je odluku da uvaži prijedlog Regulatorne agencije za komunikacije /RAK/ prema kojem visina RTV takse ostaje 7,5 KM.\nKomisija je dobila mišljenje Poslovodnog odbora BHRT-a, ali ne i Upravnog odbora Javnog RTV sistema BiH o ovom pitanju, a predstavnici Federalne televizije i BHRT-a saglasni su da visina RTV takse ostane ista, ali da se treba više posvetiti načinu ubiranja RTV takse, što predstavlja veliki problem.\nRTRS je, takođe, stava da je u ovom trenutku važnije obezbijediti nastavak ugovora sa telekom operaterima u BiH za naplatu RTV takse koji ističe 26. aprila, što je preduslov za nastavak nesmetanog procesa.\nČlan komisije Staša Košarac istakao je da je nedopustivo što Upravni odbor Javnog RTV sistema BiH nije dostavio finansijsku analizu efekata naplate RTV takse na rad javnih servisa.\nPredstavnik Upravnog odbora Javnog RTV sistema BiH Mirsad Gotovuša rekao je da kablovski operateri ne poštuju i ne provode zakonsku obavezu naplate RTV taksi i da u tome ni tužbe nisu pomogle.\nČlan komisije Šemsudin Mehmedović rekao je da je u Republici Srpskoj u prethodnom periodu izgubljeno 150.000 RTV pretplatnika, a u Federaciji BiH 100.000, dok je predsjednik Savjeta RAK-a Plamenko Čustović poručio da je neophodno sve snage usmjeriti na uspostavljanje efikasnog načina naplate RTV takse.\nPredstavnik Ministarstva transporta i komunikacija BiH Mehmed Halilović najavio je da će se uskoro u proceduri naći prijedlog da se za šest mjeseci produži rok naplate RTV takse na dosadašnji način, dok je direktor BHRT-a Muhamed Bakarević rekao da je način upravljanja RTV taksom nezadovoljavajući.\nNeka frcaju iskre: 7 koraka uz koje ćete se ponovno zaljubiti


Centar za prava deteta u saradnji sa Save the Children International, sprovodi projekat "Prava deteta u politikama i praksi". Projekat se realizuje uz podršku Swedish Development Aid.\nReč je regionalnom projektu koji će se realizovati u periodu 2017-2021. godina. Pored Centra za prava deteta iz Srbije, partneri na projektu su i organizacija the Children's Rights Information Centre, Moldavija i Women's Consortium Ukraine, Ukrajina.\nOvaj projekat usmeren je ka unapređenju sistema zaštite dece, kao i struktura i mehanizama za praćenje i primenu prava deteta uključujući i participaciju dece u ovim procesima.\nKroz projekat "Prava deteta u politikama i praksi" Centar za prava deteta će u narednom periodu zagovarati i inicirati aktivnosti kako bi se ukazalo na:\nNeophodnost usvajanja državne politike prema deci jer je Nacionalni plan akcije prestao da važi 2015. godine;\nNeophodnost operativnosti Saveta za prava deteta Vlade Republike Srbije;\nUspostavljanje budžeta sa jasno vidljivim izdvajanjima namenjenim deci;\nUsvajanje Zakona o zaštitniku prava deteta (ombudsmanu);\nZabranu telesnog kažnjavanja u svim okruženjima, uključujući porodicu;\nRatifikaciju Trećeg fakultativnog protokola uz Konvenciju o pravima deteta o proceduri podnošenja pritužbi Komitetu za prava deteta.\nU partnerstvu sa članicama Koalicije za monitoring prava deteta u Republici Srbiji, Centar će kontinuirano raditi na praćenju stanja prava deteta i o tome izveštavati: UN Komitet za prava deteta, Savet za ljudska prava, Evropska komisija, i dr.\nU okviru projekta radiće se i na prevenciji i zaštiti dece od nasilja, a kroz uticaj na uspostavljanje pravnog okvira kojim će se definisati eksplicitna zabrana telesnog kažnjavanja dece u svim sredinama i podizanja svesti o nenasilnim metodama vaspitanja.\nJedan od važnih segmenata projekta odnosi se i na povećanje učešća dece i mladih u donošenju odluka na nacionalnom i lokalnom nivou. Stoga će Centar zajedno sa klubom DX - dečji informativno kulturni servis i Klubom za zdrave promene kontinuirano sprovoditi aktivnosti kroz koje će decu i mlade informisati o njihovim pravima i načinima na koje mogu da ih ostvare.


Nurkićevi Trejlblejzersi gurnuli Lejkerse u plej-in, Pokuševski briljirao u pobjedi Tandera (VIDEO)\nCredit: Troy Wayrynen-USA TODAY Sports/Reuters\nPortland Trejlblejzersi su sinoć pobijedili Denver Nagetse i osigurali plej-of NBA lige, dok je Aleksej Pokuševski odigrao maestralnu partiju u pobjedi svog tima protiv Los Anđeles Klipersa.\nTrejlblejzersi su se potrudili da sve bude jasno već nakon prvih 12 minuta kada su imali prednost od čak 21 razlike (43:22), da bi do kraja samo rutinski održali vođstvo i na kraju slavili rezultatom 132:116. “Oštrice” su ovom pobjedom završile kao šeste prvi dio NBA lige, te se plasirali u plej-of bez potrebe za plej-inom.\nNajefikasniji u redovima Trejlblejzersa je bio Si-Džej Mekolum koji je postigao 24 poena i imao pet asistencija. Odličan je bio i bosanskohercegovački centar Jusuf Nurkić sa 20 poena i 13 skokova, dok je na drugoj strani Nikola Jokić imao nešto manju minutažu i za to vrijeme ubacio 21 poen.\nAtlanta Hoksi – Hjuston Roketsi 124:95 (Okongvu 21p, Augustin 18p)\nBruklin Netsi – Klivlend Kavalirsi 123:109 (Durent 23p, Okoro 18p)\nFiladelfija Seventisiksersi – Orlando Medžik 128:117 (Maksi 30p, Entoni 37p)\nDetroit Pistonsi – Majami Hit 107:120 (Bej 22p, Bjelica 21p)\nČikago Bulsi – Milivoki Baksi 118:112 (Nvora 34p, Jang 20p)\nMinesota Timbervulvsi – Dalas Maveriksi 136:121 (Edvards 30p, Dončić 18p)\nNju Orleans Pelikansi – Los Anđeles Lejkersi 98:110 (Hernangomez 19p, Džejms 25p)\nOklahoma Siti Tanderi – Los Anđeles Klipersi 117:112 (Pokuševski 29p, Man 19p)\nSakramento Kingsi – Juta Džezeri 99:121 (Dejvis 20p, Klarkson 33p)\nPrethodni članakTIKET DANA: Počni sedmicu na najbolji mogući način\nNaredni članakBanjaluka već slavi: Sjajna atmosfera na dočeku fudbalera Borca (VIDEO)


Elegantan i pametan prenosivi punjač - Flex Mobile Power\nFlex Mobile Power radnom mestu doprinosi izuzetnu mobilnost. Elegantan i pametan prenosivi punjač timovima i pojedincima pruža mogućnost slobode da rade gde god požele.\nSvaki model opremljen je s tri USB-C i jednim USB-A portom za punjenje.\nMalo ispod 1.4 kg, svaki segment je lagan i jednostavan za prenos gde god da radite. Fleksibilan držač olakšava i pojednostavljuje uzimanje i nošenje\nSvaki segment je elegantan i lako uklopljiv uz bilo koju podlogu stola, u bilo kom okruženju.\nFiksiranoj bazi za zajedničko punjenje je dovoljno samo 8 sati da napuni pet prenosivih jedinica, kako bi bile spremne za sledeći radni dan.\nIndikacija nivoa energije omogućuje uvid u to kada je jedinica na niskom nivou energije.


Još 230 radnika u Željezari Zenica čeka na uvezivanje staža - Zenicki.net\n29 Novembra, 2020 29 Novembra, 2020\nVlada Federacije BiH odobrila je dodjelu 996.345 KM, po zahtjevima privrednih društava, za izmirenje dugovanja za neuplaćene doprinose po osnovu penzijsko-invalidskog osiguranja za one koji su stekli uslove za odlazak u penziju, a nije im uplaćen radni staž.\nOvim sredstvima uvezan je radni staž za 106 radnika iz preduzeća Željezara, Agrokomerc, Zrak, Krivaja i Vitezit, od čega je za deset radnika Željezare Zenica u stečaju namijenjeno 241.369 KM.\nPrijedlogom odluke za uvezivanje radnog staža ranije su planirana budžetska sredstva od deset miliona, ali su rebalansom smanjena na oko milion konvertibilnih maraka, s obzirom na situciju sa Covidom.\n„To su ljudi koji su ispunili uslove za penziju još 2019. godine. U ovoj godini imamo još 20 radnika koji ispunjavaju uslove za penziju“, kaže Avdija Halilović, predsjednik Sindikata Željezare.\nOn dodaje da su radnici koji zbog neuvezanog staža ne mogu ostvariti prava na penziju najugroženija socijalna kategorija u BiH. Uputio je zamjerke Federalnoj vladi, koja i sama ovom privrednom društvu duguje preko 50 miliona maraka, što je svega desetinu od planiranih deset miliona u ovoj godini izdvojila za izmirenje dugova po osnovu staža za radnike preduzeća u stečaju ili likvidaciji.\nJoš 230 radnika u Željezari Zenica čeka na uvezivanje staža, podsjeća Halilović.\n„Možete misliti kako je to kad vam dođu kolega ili kolegica i zaplaču jer nemaju od čega da žive“, kaže predsjednik Sindikata Željezare, koji je u prethodnim godinama radnike predvodio u bezbrojnim protestima u odbrani radničkih i ljudskih prava.\nOn smatra da Vlada Federacije BiH, uskraćujući radnicima u stečaju pravo na penziju, direktno krši njihova osnovna ljudska prava.\nPrev„Obrti nude budućnost“ – trogodišnji projekt za 120 radnika iz BiH\nNextOdržan 18. memorijalni turnir u kick boksu ‘Braća Bašović’, dobri rezultati KBV Isak


Rekonstrukcija Doma Kolevka u Subotici - biznis24.rs\nRekonstrukcija Doma Kolevka u Subotici\nKako je najavio gradonačelnik Bakić, do sredine decembra ove godine biće završena izgradnja novog objekta doma sa deset soba. Tri meseca kasnije biće završena izgradnja fiskulturne sale i bazena, prilagođenih za terapeutski i rekreativni tretman štićenika doma, kada bi trebalo da počne sanacija postojećeg objekta na površini od dve hiljade i sedam stotina kvadratnih metara, a taj poduhvat treba da bude okončan do kraja naredne godine. Ukupna vrednost radova je oko osam stotina miliona dinara koji se obezbeđeni preko Kancelarije za upravljanje javnim ulaganjima Vlade Republike Srbije.\nPovećanjem starosne granice za smeštaj dece ometene u razvoj u domske institucije porasla je i potreba za smeštajnim i drugim kapacitetima u ovom domu, a namera njegovog rukovodstva jeste da u perspektivi, ukoliko se sa tim saglase Ministarstvo i Grad, pruži palijativno zbrinjavanje.\n“Veliku zahvalnost dugujemo Vladi Republike Srbije i Kancelariji za upravljanje javnim ulaganjima što su obezbedili ta sredstva, kao i velika zahvalnost izvođačima radova što su poštovali ugovorne obaveze i sam kvalitet radova”, rekao je Bakić.\nDom Kolevka pod tim imenom funkcioniše već jedan vek, a postoji duže od jednog stoleća. Trenutno je u njemu smešteno više od 160 dece i mladih, dok još 65 boravi u dnevnim boravcima.\n“Mi ćemo se baviti dečijom palijativom. Znači, negom dece koja su sa višestrukim smetnjama u razvoju, koja se, na žalost, sada nalaze u bolnicama u Republici Srbiji na Dečijim odeljenjima i ta deca koja su na dugotrajnoj nezi u bolnicama će vremenom imati mogućnost da se ovde izvršava i dalje obavlja nega te dece”- ističe direktor Doma Kolevka Nenad Kozomora.\nBakić · bazena · biće · decembra · deset · Doma · fiskulturne · godine · gradonačelnik · izgradnja · kada · Kako · kasnije · meseca · najavio · Novog · objekta · prilagođenih · rekreativni · sale · soba · sredine · štićenika · terapeutski · Tretman · završena\nŠta spajanje kompanija Pežo i Fijat Krajsler znači za kragujeva ...\nKikinda: Turističke agencije se nadaju kraju pandemije\nAnaliza velikog istraživanja o promenama društvenih i kulturnih ...\nKikinda domaćin Međunarodnog festivala horova “Melodianum& ...\nTenk mu NIJE RAVAN! – CLAAS Lexion 5500 Guseničar – S ...\nToplotne pumpe sve zastupljeniji vid grejanja


U Čačku je danas počela peta sednica Skupštine grada , a najvažnija tačka, od 23 koliko je na dnevnom redu, je budžeta za 2021. godinu. Ukoliko odbornici usvoje predlog , gradska kasa u narednoj godini biće teža za 33 miliona dinara nego u 2020. I iznosiće 4 milijarde 795 miliona dinara. Prema rečima predsednika Skupštine budžet je prvenstveno socijalno odgovoran. Za predstavnike Nove Srbije u predloženom budžetu mnoge stavke su paradoksalne, a za Grupu građana ,,Čačak je naš“ nije se vodilo računa o interesima građana. Budžetom za 2021.ponovo su opredeljena sredstva za izgradnju crpne stanice na ušću Moravca u Zapadnu Moravu, a s obzirom da je to planirano i u 2020. predstavnicoi udruženja građana Poplavljeni 1965. I 2014. danas su svoj problem predočili odbornicima na sednici Skupštine grada.\nDatum objave: 25.12.2020


Rekordan broj učesnika na Međunarodnoj izložbi pasa u Vranju\nIzvor: JuznaSrbija.info, 05.Apr.2019, 19:07\nU godini kada obeležavaju jubilej, 25 godina postojanja, članovi Kinološkog društva „Švrća“ iz Vranja uveliko su angažovani oko organizacije tradicionalne Međunarodne prvomajske izložbe pasa svih rasa.\nPrema rečima predsednika KD "Švrća" Miće Mladenovića, ovogodišnju izložbu sudiće Kaisa-Meteri Gold iz Finske, Tijana Konrad iz Srbije, Igor Selimović iz Hrvatske, Ferdinando Asnagi iz Italije, Savas Tegas iz Grčke i Slobodan Nasteski iz >> Pročitaj celu vest na sajtu JuznaSrbija.info << Makedonije.\n“Ove godine očekujemo rekordan broj prijavljenih pasa, verovatno će ih biti preko 350. Već imamo prijavljene pse iz Finske, Nemačke, Letonije, Grčke, Ukrajine, Poljske, Francuske, Italije, Portugalije, Belgije, Danske, Republike Irske, Makedonije, Bugarske, Rumunije, Litvanije, Belorusije i Srbije. Pravi je raritet i to što će jedan od izlagača doći čak iz Japana”, rekao je Mladenović.\nOvogodišnja 10. Međunarodna izložba pasa svih rasa biće održana u sredu 1. maja, u Gradskom parku u Vranju.\nPogledaj vesti o: Vranje, Prvi maj\nOd Portugalije do Japana: REKORDAN broj učesnika na IZLOŽBI PASA\nIzvor: OkRadio.rs, 06.Apr.2019, 12:51\nU godini kada obeležavaju jubilej, 25 godina postojanja, članovi Kinološkog društva „Švrća“ iz Vranja uveliko su angažovani oko organizacije tradicionalne Međunarodne prvomajske izložbe pasa svih rasa. Prema rečima predsednika KD „Švrća“ Miće Mladenovića, ovogodišnju izložbu...


Vesti online / Vesti / Svet / Kina: Amerika je kriva zbog trgovinskog rata\nKina: Amerika je kriva zbog trgovinskog rata\nOtpočinjanje trgovinskog rata SAD i kršenje tržišnih pravila nanosi štetu interesima ne samo obe zemalje, već i čitavom svetu, navodi se u izjavi Ministarstva trgovine Kine u odgovoru na pretnje Vašingtona da će uvesti nove carine na kinesku robu.\n- Pokretanje trgovinskog rata SAD i kršenje tržišnih pravila ne odgovara tendencijama savremenog sveta, šteti interesima, narodima i kompanijama dveju zemalja i nanosi štetu interesima čitavog sveta - navodi se u izjavi kineskog Ministarstva.\nU izjavi se navodi da će Kina preduzeti recipročne mere ukoliko Sjedinjene Američke Države uvedu nove carine na kinesku robu.\n- Ako američka strana potpuno izgubi razum i objavi novi spisak, kineska strana će biti primorana da preduzme sveobuhvatne kvantitativne i kvalitativne mere i pruži odlučujući odgovor - ističe se u izjavi.\nTakođe se navodi da je reakcija kineske strane usmerena na zaštitu i odbranu državnih interesa i interesa kineskog naroda, kao i na zaštitu sistema slobodne trgovine i zajedničkih interesa celog čovečanstva.\nMinistarstvo trgovine je naglasilo da će, uprkos svim spoljnim promenama, Kina nastaviti čvrsto da se pridržava politike reforme i otvorenosti, da će promovisati visokokvalitetni ekonomski razvoj i ubrzavati izgradnju savremenog ekonomskog sistema.\n* Tramp započeo trgovinski rat\n* "Kina će odgovoriti ako SAD ugroze njene interese"\n* Kina upozorava SAD: Ne izazivajte nevolje\nRanije je američki predsednik Donald Tramp saopštio da je naredio da se pripremi spisak kineske robe vredne 200 milijardi dolara za moguće uvođenje dodatnih carina od 10 odsto, ukoliko Kina nastavi s povećanjem carina na američke proizvode.\nU saopštenju američkog predsednika navodi se da će Vašington uvesti dodatne uvozne dažbine ukoliko Peking odgovori na već uvedene.\nSVET Počeli trgovinski razgovori Kine i SAD\nEKONOMIJA CNN: Kina ima veći problem od trgovinskog rata


KS /Forto: Uradit ćemo sve što treba da Sarajevo bude dio olimpijske priče s Barcelonom / Radio Sarajevo\nFoto: Vlada KS/Edin Forto\nKS / Forto: Uradit ćemo sve što treba da Sarajevo bude dio olimpijske priče s Barcelonom\n26. 04. 2022. u 15:08:00 Radiosarajevo.ba\nPere Aragones i Garcia, predsjednik Vlade Katalonije, koja je nosilac aktivnosti u cilju organizacije Zimskih olimpijskih igara 2030. godine tokom današnjeg sastanka sa premijerom Kantona Sarajevo Edinom Fortom razgovarao je o pridruživanju Sarajeva njihovoj kandidaturi.\nPremijer Forto predvodi delegaciju Vlade Kantona Sarajevo u radnoj posjeti Barceloni, a u kojoj su i ministri kulture i sporta te zdravstva Samir Avdić i Haris Vranić.\nTokom sastanka čelnika Vlade Kantona Sarajevo i Katalonije iskazana je puna spremnost za jačanje saradnje temeljem sporazuma koji su vlade sklopile još 2008. godine. Usaglašene su aktivnosti za Akcioni plan za period od naredne dvije godine, a koji se planira potpisati tokom uzvratne posjete delegacije Vlade Katalonije.\nPosjete / Učvršćen dogovor Vlade KS i Barcelona o rekonstrukciji bob staze na Trebeviću\nAragones i Garcia je tokom sastanka naglasio kako Vlada Katalonije podržava suverenitet Bosne i Hercegovine, te daje punu podršku njenim evropskim integracijama.\nDelegacija Vlade KS održala je niz radnih sastanaka u Parlamentu i Vladi Katalonije, a kojima je prisustvovao Eric Hauck, delegat Vlade Katalonije za Jugoistočnu Evropu.\nTokom sastanka sa predsjednicom Parlamenta Katalonije Laurom Borras, zastupnicima i članovima Vlade Katalonije Laura Vilagra Pons, Josep M. Argimon te Victoria Alsina iskazali su punu spremnost za inteziviranje saradnje saradnje i da olimpijska kandidatura bude zajedno sa Sarajevom.\nPremijer Forto je dao garancije da sa naše strane možemo uraditi sve što je potrebno da Sarajevo bude dio olimpijske priče 2030. godine zajedno sa Barcelonom.\nTagovi: Edin Forto Barcelona Sarajevo Olimpijske igre\nVlada KS / Imenovan tim za izradu plana rekonstrukcije bob staze na Trebeviću\nOlimpijska borilišta / Džinovski duh na Trebeviću: Ovako danas izgleda bob staza


Albanci zahtevaju zabranu meča Trepče i Zvezde - Sputnjik Srbija\n18:21 23 Septembar 2020\n12:20 18.09.2019 (osveženo 12:21 18.09.2019) Preuzmite kraći link\nKosovski fudbalski savez reagovao je kod FIFA i UEFA kako bi sprečio utakmicu između Trepče i Crvene zvezde u Zvečanu.\nU saopštenju je navedeno da se zakazivanjem te utakmice „krše propisi“, prenosi B92.\nU saopštenju objavljenom na sajtu Saveza samoproglašene države, koji je potpisao predsednik Agim Ademij, ističe se da Trepča kao klub iz Kosovske Mitrovice nema pravo da igra takmičenja pod okriljem FS Srbije.\n„FIFA i UEFA moraju hitno da reaguju i spreče kršenje svojih statuta i istovremeno sprečavaju bilo šta što bi destabilizovalo situaciju na ’severu‘ Kosova“, navodi se.\nOni su pozvali nadležne institucije da se hitno pozabave tom temom i preduzmu odgovarajuće mere da bi, kako se ističe, zaštitili integritet Kosovskog saveza.\nUtakmica između Trepče i Crvene zvezde u šesnaestini finala Kupa Srbije igra se 25. septembra.\nzabrana, FIFA, FIFA, UEFA, Trepča, Crvena Zvezda\n18:01 Aleksa Bečić, novi predsednik Skupštine Crne Gore /video/\n18:00 Dan raspleta u Crnoj Gori /video/


Nikola Jokić izveo najbolju NBA asistenciju u protekloj nedelji! /VIDEO/\nPotez Džefa Grina kojim je, u dresu Memfisa, izborio produžetak na meču sa Orlandom, proglašen je za najbolji potez minule NBA noći, a asistencija Nikole Jokića za najbolju u prethodnoj sedmici.\nGrin je na sekund i tri desetinke pre kraja četvrte deonice pogodio koš preko dvojice čuvara, omogućivši svojoj ekipi da kroz dodatnih pet minuta dođe do pobede (108:102).\nNa drugoj poziciji završio je potez Nikole Mirotića, koji je u porazu Čikaga od Majamija najpre uspeo da se spetlja, ali se brzo pribrao pod košem rivala i izveo asistenciju - preko glave.\nIpak, za najbolju asistenciju minule nedelje proglašeno je dodavanje našeg Nikole Jokića, koji je potpuno zbunio Marka Gasola na meču sa Memfisom, i iza leđa proigrao Keneta Farida.


Alchajmer centar u SBPB "Dr Slavoljub Bakalović" jedan je od projekata kojima se Vršac i Vojvodina ponose - eVršac\nCentar za demenciju – Alchajmer centar, u okviru Specijalne bolnice za psihijatrijske bolesti “Dr Slavoljub Bakalović”, čija je izgradnja finansirana putem Interreg – IPA Programa prekogranične saradnje Rumunija – Srbija, zvanično je otvoren polovinom juna ove godine.\n“Kako u sprovođenju projekata prekogranične saradnje, tako i svakodnevnom funkcionisanju, pre svega u vidu nabavke najsavremenije opreme i modernizacije, Specijalna bolnica u Vršcu ima bezrezervnu podršku Autonomne pokrajine Vojvodine. Vršac je za nas veoma važan grad, koji ima tri ustanove zdravstvene zaštite i Pokrajinska vlada će i u budućnosti nastaviti da podržava vršačko zdravstvo”, rekla je zamenica pokrajinskog sekretara za zdravstvo, dr Snežana Bojanić na otvaranju.\nPredsednik Pokrajinske vlade Igor Mirović danas je prekogranični projekat, u okviru kojeg je izgrađen prvi Centar za demenciju u ovom regionu, površine 1.000 kvadratnih metara za smeštaj i lečenje 30 pacijenata, istakao kao jedan od dobrih primera.\nSBPB “Dr Slavoljub Bakalović” dve godine sprovodila je projekat “Zdravo starenje i demencija – bolji život (eng. Better aging and Dementia – better life)”, ukupne vrednosti 1.175.580 evra, od čega je Evropska unija finansirala 85 odsto, dok preostalih 15 odsto troškova predstavljaju sopstveno učešće korisnika sredstava.\nVršačka bolnica bila je vodeći partner na ovom projektu i implementirala ga je u saradnji sa partnerskom ustanovom iz Rumunije, Okružnom Bolnicom za urgentnu medicinu “Rešica”. Glavni cilj projekta bio je unapređenje kvaliteta života licima koja pate od demencije u pograničnom regionu, kroz saradnju stručnjaka iz oblasti medicine (neurologije i psihijatrije), a radi poboljšanja usluga prevencije, dijagnostike, lečenja i nege pacijenata.\nObjekat je, kao i ostala odeljenja ustanove, depandanskog tipa, infrastrukturno nezavisan, a izgrađen je u potpunosti sa svim aktuelnim standardima Republike Srbije i Evropske unije. Ulaganja infrastrukturnog tipa u kapacitet SBPB u Vršcu, već pokazuju svoje rezultate – odeljenje funkcioniše punim kapacitetom i obezbeđuje zavidan nivo kvaliteta pružene usluge pacijentima.


Svi programi Grad teatra odloženi, izuzev izložbe\n“U skladu sa dobijenim preporukama Instituta za javno zdravlje Crne Gore, obavještavamo vas da odlažemo sve programe XXXIV festivala „Grad teatar“, izuzev izložbe „Savremena crnogorska skulptura“. To je saopšteno iz uorave Javne ustanove “ Grad teatar”.\nIzložba „Savremena crnogorska skulptura“, koju realizujemo u saradnji sa Centrom savremene umjetnosti Crne Gore, biće otvorena sjutrau 21 čas u crkvi „ Santa Maria in Punta“ u Starom gradu u Budvi. Djela 12 eminentnih vajara Crne Gore u izboru Marine Čelebić, muzejskog savjetnika centra, posjetioci će biti u mogucnosti da vide do 22. avgusta.\n“Za sada je to jedini program ovogodišnjeg festivala, usklađen sa svim preporučenim mjerama IZJCG za pristup i posjete ustanovama kulture (bibliotekama, arhivima, muzejima i galerijama)”, navode iz službe za i formisanje Grad teatra.\nŠanta Panta u Cadmus Cineplexu


U Kruševcu sindikati organizuju uranak, vatromet i kontraprotest\nBeta 30. aprila 2017. 12:40\nKruševački Samostalni sindikat nastaviće tradiciju proslave Medjunarodnog praznika rada 1. maja programom u centru grada i urankom na Bagdali, dok je za sutra planiran odlazak sindikalaca u Beograd na protest.\nSindikat Sloga za sutra je najavio protestno okupljanje u Kruševcu, simbolično u minut do 12.00, kao podršku aktivistima iz kruševačkog Trajala, koji su nedavno odlukom menadžmenta proglašeni tehološkim viškom, ali i svim do sada otpuštenim radnicima, žrtvama tranzicije.\nTaj sindikat naveo je da je protest u Kruševcu organizovan „da bi se sprečio bilo kakav mogući sukob nezadovoljnog članstva i simpatizera koji su poslednjih dana u velikom broju zahtevali od organizovanje kontra-protesta skupu na Trgu Nikole Pašića koji organizuju Savez samostalnih sindikata Srbije i Ujedinjeni granski sindikati „Nezavisnost“.\nSloga te sindikate vidi kao „dugogodišnje amortizere radničkog nezadovoljstva i prikrivene saradnike svih vlasti do sada“.\nProgram 1. maja, Praznika rada, koji u Kruševcu svake godine u susret tom danu organizuje Samostalni sindikat počinje danas popodne, manifestacijom za decu pod nazivom „Kredom po asfaltu“.\nVečernji program u centru grada počinje u 20.30 časova kada će nastupiti lokalni izvodjači. U 22.00 sata je zakazan vatromet, a za 1. maj planiran je uranak na Bagdali, nakon čega će članovi Samostalnog sindikata jednim autobusom krenuti u Beograd, gde će učestvovati na radničkom protestu.


Sutra rušenje bespravno izgrađenog objekta u Nahorevskoj - Klix.ba\nSutra rušenje bespravno izgrađenog objekta u Nahorevskoj\n28.12.2011. u 15:47\nKako bi osigurali nesmetan prilaz mehanizaciji i nastavili uklanjanje bespravno izgrađenog objekta u Nahorevskoj 5, investitora Bedre Hasanovića, vlasnika firme BH Bau, radnici komunalnog preduzeća Rad su, po nalogu Građevinske inspekcije Općine Centar, u srijedu 28. decembra 2011. godine, uklonili dvije garaže izgrađene na parceli pored gradilišta. Nakon što je građevinski otpad odvučen na gradsku deponiju, pripadnici policije su žutom trakom označili zabranu ulaska na gradilište.\nPripadnici Prve policijske uprave – Policijske stanice Centar će tokom noći dežurati pored gradilišta. Sutra ujutro je planirano da preduzeće Rad uđe sa mehanizacijom i započne uklanjanje bespravno izgrađenog objekta.\nOsim što je pomenuti objekt izgrađen u neposrednoj blizini distributivnog plinskog prstena, također postoji opasnost od pojave klizišta ispod Nahorevske ulice, što je priznao i sam investitor.\nKako je javnosti poznato, početkom decembra ove godine na osnovu Rješenja Građevinske inspekcije Općine Centar o prinudnom izvršenju rušenja, radnici komunalnog preduzeća Rad su započeli uklanjanje dviju etaža bespravno izgrađenog objekta u Nahorevskoj 5, investitora Bedre Hasanovića – vlasnika firme BH Bau. Kako je investitor na ulazu u gradilište ostavio navodno pokvaren kamion pun zemlje, tokom ovog perioda nije bilo moguće sa mehanizacijom pristupiti rušenju.\nProjekt uklanjanja je uradio Zavod za saobraćaj Građevinskog fakulteta u Sarajevu, dok je za nadzor zadužena firma ''Energotehnika'' iz Doboja.


LJAJIĆ: Sprečićemo da dođe do bilo kakvog oblika humanitrane katastrofe na severu KiM! • HAPPYTV.RS\nLJAJIĆ: Sprečićemo da dođe do bilo kakvog oblika humanitrane katastrofe na severu KiM!\nOn je rekao da veliki problem preti zbog čnjence da je namirnica na severu KiM sve manje i da zalihe postoje do kraja nedelje.\n- Sasvim sigurno je da postoji plan, kao što je postojao od uvođenja taksi, ali ne možemo da govorimo o planu. Naša obaveza je da stanovništvo snabdemo hranom i mi ćemo to učiniti uprkos činjenici da Priština istrajava na ovim besmislenim taksama koje su na kraju dovele do toga da stanovnici na KiM plaćaju robu skuplje nego što su plaćali pre ovih taksi. Ta uvozna roba bila je skuplja od robe koju su kupovali u Srbiji - rekao je Ljajić.\n- Kontramere kao reakcija na sve ovo su još uvek na stolu, i dobro vagamo pre nego što konačnu odluku o tome donesemo - rekao je Ljajić.\n- Mi hoćemo da izbegnemo taj negativni scenario. Dok god postoji minimum nade da međunarodna zajednica izvrši pritsak na Prištinu da se ove takse ukinu. Nismo veliki optimisti, ali moramo da budemo vrlo strpljivi i pažljivi u odabiru kontramera koje ćemo sprovoditi - rekao je on.\n- Druge susedne zemlje su već ušle na to tržište i veliko je pitanje sutra ako Priština i ukine ove mere, da li naših 2.600 privrednika koji su prodavali robu na Kosovu mogu da se vrate na to tržište - zaključio je Ljajić.


Video page | Poslovni portal Beograda\nČišćenje zapuštenog računara od prašine\nOvo je samo jedan od primera ciscenja unutrasnjosti kompjutera od prasine kompresorom. Neverovatno ali poptuno istinito. Zato treba ocistiti racunar...\nservis racunara, ciscenje, racunara, kompjutera, prasine više...\nOvo je samo jedan od primera ciscenja unutrasnjosti kompjutera od prasine kompresorom. Neverovatno ali poptuno istinito. Zato treba ocistiti racunar od prasine na vreme a nakon toga zameniti staru......\nPostavljeno : 16-10-2018 00:22:18\nPopularno Motorna vozila i delovi, Finansije i pravo, Trgovački Centar, Poslovanje, profesionalci i usluge, Umetnost i Zabava


U narednih pet godina EU ‘zatvorena’ za nove članice – Magazin Plus\nHome/U narednih pet godina EU ‘zatvorena’ za nove članice\nU narednih pet godina EU ‘zatvorena’ za nove članice\nPredsjednik Evropske komisije (EK) Jean Claude Juncker, koji je donio odluku o “zatvaranju granica Evropske unije u narednih pet godina“, zahtijeva da član EK, odgovoran za politiku proširenja Johannes Hahn, posebno obrati pažnju na Zapadni Balkan, javlja Anadolu Agency (AA).\nU pismu Hahnu, Juncker je napisao da se EU širila tokom prethodne decenije, te da je naredni period od pet godina, period konsolidacije za Uniju.\n“Neće biti pridruživanja EU u narednih pet godina, za vrijeme mog mandata. Hahn, vi ćete biti odgovorni za nastavak pregovora o pridruživanju zemalja Zapadnog Balkana u EU“, navodi se u pismu predsjednika EK.\nPoseban naglasak bit će stavljen i na jačanje političkih i ekonomskih odnosa EU sa zemljama članicama na jugu i na istoku.\nIzvori navode kako se ne očekuju velike promjene u EK kada je u pitanju rukovodstvo, a jedino će, umjesto izraza “proširenje EU“, biti korištena “pregovori za proširenje“, što neće imati uticaja na status niti pregovore zemalja kandidata.


Adecco Serbia - News\nPROJEKAT ‘CEO FOR ONE MONTH’ ADECCO GRUPE PO ČETVRTI PUT POMAŽE MLADIM TALENTIMA DA ZAPOČNU KARIJERU\nPrilika za ambiciozne kandidate da stažiraju kod menadžera Adecco Grupe i povećaju svoje šanse za zapošljavanje\nAdecco Grupa, vodeća svetska kompanija koja se bavi pružanjem rešenja u oblasti ljudskih resursa, po četvrti put je pokrenula svoju akciju ‘CEO FOR ONE MONTH’, u sklopu globalnog programa Adecco Way to WorkTM. Ovogodišnji program, koji je privukao preko 54.000 prijava u toku 2016, omogućiće da 49 ambiciozna kandidata iz celog sveta dobije priliku da, u zemljama u kojima žive, steknu prva radna iskustva i to uz menadžere Adecco Grupe. Jedan od učesnika biće na kraju izabran da sarađuje sa CEO-om Adecco Grupe, Alainom Dehazeom. Ovaj program pokrenut je i u Srbiji, a zainteresovani kandidati se mogu prijaviti putem linka www.adeccowaytowork.com/ceo1month-en do 16.aprila 2017.\nPrema podacima Međunarodne organizacije rada UN, broj nezaposlenih mladih ljudi je u 2016. godini dostigao 71 milion. Istovremeno, četvrta industrijska revolucija stvara radna mesta za koje su potrebne nove veštine i odnos prema radu koje poseduju samo malobrojni. Poslodavci su ogorčeni zbog neuspeha tradicionalnog obrazovanja da obezbedi veštine koje odgovaraju njihovim potrebama i traže veštine upravljanja projektima i rada sa ljudima. Indeks globalne konkurentnosti talenata za 2017. godinu, izveštaj o konkurentnosti talenata koji sastavljaju INSEAD i Adecco Grupa, pokazuje da se vodeće zemlje poput Švajcarske, Singapura i skandinavskih zemalja mnogo bolje nose sa nezaposlenošću mladih, delom zahvaljujući obrazovnim sistemima koji stimulišu učenje zasnovano na iskustvu i projektima i obezbeđuju prilike za obuku koja se bazira na radu, kao što je stručna praksa.\n“Adecco Way to Work TM predstavlja otelotvorenje cilja Adecco Grupe da pruži priliku mladim ljudima i pomogne im da napreduju kroz moć koju donosi rad. Naš program ‘CEO FOR ONE MONTH’ konkretno se obraća ambicioznim mladim talentima i nudi im jedinstvenu priliku. Oni će moći da unaprede svoje šanse za zapošljavanje učeći na poslu, i to u samom vrhu vodeće multinacionalne kompanije. Program je osim toga sjajna prilika i za nas. Kroz mentorstvo ćemo se susresti sa novim pristupima poslovnim izazovima, dok istovremeno pojačavamo ponudu talenata koji tek dolaze, izuzetno sposobnim i raznovrsnim kandidatima iz celog sveta,” rekao je Alain Dehaze, CEO Adecco Grupe.\nAdecco Grupa je 2013. pokrenula projekat Adecco Way to WorkTM da bi se uhvatila u koštac sa nezaposlenošću među mladima i sa nedostatkom potrebnih veština, unapredila mogućnosti zapošljavanja za mlade ljude i pomogla im da zakorače u svet rada. Kroz Way to WorkTM, Adecco Grupa mladim ljudima nudi stažiranja i stručne prakse (više od 10.500 između 2015. i 2016. godine), usmeravanje u karijeri i obuku, kao i šansu da postanu ‘CEO FOR ONE MONTH’.\nDa bi učestvovali, kandidati mogu da se prijave na sajtu www.adeccowaytowork.com/ceo1month-en. Nakon prvog filtriranja prijava, uslediće proces obavljanja intervjua koji vode eksperti Adecco Grupe. Ova pozicija uključuje i platu kao dodatni stimulans u obrazovanju i razvoju najuspešnijeg kandidata. Adecco Grupa će izabranim kandidatima u projektu ‘CEO FOR ONE MONTH’ nakon jednomesečnog angažovanja obezbediti dodatne smernice i profesionalne prilike.\nWin4Youth u Srbiji\nAdecco projekat „Way to Work” pomaže mladima da brže dođu do posla\nSeminar o Staff leasing-u i radu privatnih agencija za zapošljavanje\nAdecco i Olimpijski komitet Srbije nastavljaju saradnju na programu „Karijera posle sporta“


Petković: Kompromisno rešenje Beograda i Prištine je garant mira i stabilnosti u Srbiji i regionu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Kompromisno rešenje Beograda i Prištine je garant mira i stabilnosti u Srbiji i regionu\nPetković: Kompromisno rešenje Beograda i Prištine je garant mira i stabilnosti u Srbiji i regionu\n23. jul 2018. Izvor: RTV Pink\nPomoćnik direktora Kancelarije za KiM Petar Petković istakao je da je Beograd taj koji sve vreme insistira da se dođe do kompromisnog rešenja, jer je jedino kompromisno rešenje garant mira i stabilnosti, ne samo u Srbiji nego i u region.\nPetković je za Novo jutro Televizije Pink rekao da se danas obeležava 19. godina od stradanja srpskih žetelaca, koji su masakrirani.\n- Godine 2007. međunarodni tužilac na Kosovu i Metohiji pokrenuo je istragu, postoji osmoro osumnjičenih, koji su bivši članovi OVK, niko do danas nije pronađen, prošle su godine, Specijalno tužilaštvo je odustalo od istrage, jer, navodno nema dokaza, a ima ih i zna se gde se kreću te ubice - naglasio je Petković.\nOn je istakao da srpski narod očekuje pravdu, a da Vlada Republike Srbije nikada neće odustati da se pronađe istina i da se utvrde nalogodavci i izvršioci.\n- Beograd je taj koji sve vreme insistira da se dođe do kompromisnog rešenja, jer je jedino kompromisno rešenje garant mira i stabilnosti, ne samo u Srbiji nego i u regionu. To je garant ekonomskog razvoja i napretka Srbije. Srbija više ne može da ratuje jer je jasno da su ratovi samo doneli nesreću i zlo - ocenio je Petković.\nKako dodaje, dijalog je jedan od načina da se uspostavi stabilnost na Kosovu i Metohiji.\n- Sa jedne strane imamo Vladu Srbije i predsednika Srbije Aleksandra Vučića, koji želi na sve načine da se problem reši i koji govori da je neophodno da se dođe do kompromisnog rešenja, koje podrazumeva da i jedna i druga strana budu podjednako nezadovolјne, odnosno da ni jedna ni druga strana ne mogu biti apsolutno zadovolјne, jer je to kompromisno rešenje - naveo je Petković.\nPrema njegovim rečima jasno je da mi želimo da do rešenja dođe, a da predstavnici kosovskih Albanaca govore o nekakvoj crvenoj liniji.\n- Oni govore kako to rešenje treba da se završi priznanjem Kosova od strane Srbije, što je potpuno netačno i Srbija to nikad neće učiniti, a na taj način oni potkopavaju dijalog. Jasno je da ne može bez Beograda ništa da se reše, te priče žele da izvrše neku vrstu provokacije, a dobro je što je naš predsednik mudar i što ne izlazi sa konkretnim rešenjem. Potrebno je da se obezbedi podrška kod onih koji su mentori kosovske nezavisnosti i sa kojima Srbija, zapravo, sve vreme pregovara - istakao je Petković.\nMilovan Drecun, predsednik skupštinskog Odbora za Kosovo i Metohiju rekao je da je suština ovog procesa rešavanja kosovskog problema da se stvari pomeraju.\n- Do juče smo imali zabetoniranu poziciju i Albanaca i zapadnih država koje stoje iza secesije Kosmeta. Posle snažnih diplomatskih aktivnosti, posebno predsednika Srbije Aleksandra Vučića, stvoren prostor u kome je doveden u pitanje takav stav i njegova održivost - istakao je Drecun.\nOn navodi da samoproglašeno Kosovo ne može da stekne puni međunarodno-pravni kapacitet bez članstva u Ujedinjenim nacijama.\n- Ne može da napreduje na putu ka EU, Kosovo je crna rupa u svakom pogledu. U vladanju organizovanog kriminala, visokom stepenu korpucije, nezaposlenost, a takva tvorevina ugrožava i realizaciju nekih geopolitičkih cilјeva i SAD i zapada. Izgleda da je zapad bio prinuđen da reaguje - istakao je Drecun.\nKomentarišući izjave Delavija, Drecun je rekao da je gledao scenogram intervjua i da Delavi nije rekao ono što je preneto kao njegova prva izjava.\n- On jeste otvorio prostor za dogovor Beograda i Prištine. Ja sam iz mojih kontakata sa američkim diplomatama video spremnost i insistiranje na tome da se Beograd i Priština dogovore. Pošto su suočeni sa našim čvrstim stavom i kda govore o kompromisu, očigledno ne misle da Beograd proizna Kosovo, kao nekakvu državu. Imali smo izjavu Tačija koji govori o mogućnosti podele Kosovo, a sve to pokazuje da se vode intenzivni razgovori o tome kako rešiti kosovski problem - ocenio je Drecun.\nKako dodaje, sigurno ne bi ovako brzo došlo do ponovnog susreta Vučića i Tačija, da se ne očekuje neki napredak.


Niška televizija » Od 1991. svaki drugi zakon usvojen po hitnom postupku\nObjavljeno 19.05.2015. 14:23\nBEOGRAD – Skupština Srbije je od 1991. godine do danas svaki drugi zakon usvajala po hitnom postupku, a samo u 2014. po hitnoj proceduri doneto je 72 odsto ukupnog broja usvojenih akata, rečeno je na konferenciji „Ka boljim zakonima – Unapređenje zakonodavne procedure kroz bolje formulisanje procedure za hitan postupak“.\nNa skupu na kome je predstavljeno istraživanje Centra za istraživanje, transparentnost i odgovornost (CRTA) i grupe za razvojnu inicijativu SeConS, rečeno je da donošenje zakona po hitnoj proceduri ograničava mogućnost za skupštinsku raspravu.\nTo se, kako je navela Vukosava Crnjanski iz organizacije CRTA, pominje i u poslednjih nekoliko izveštaja Evropske komisije o napretku Srbije.\nKako je navela, usvajanja zakona po hitnoj proceduri umanjuje demokratski potencijal parlamenta, a tako doneti zakoni se usvajaju sa različitim nedostacima pa se dešava da se često predlažu njihove izmene.\nPredstavljajući rezultate istraživanja, Ksenija Rakić iz SeConS-a navela je da predlagač zakona daje nejasna obrazloženja zašto zakon treba doneti po hitnom postupku jer za to ne navodi konkretne razloge, a nema ni kvalitetne rasprave na skupštinskim odborima o zakonima koji ulaze u proceduru po hitnom postupku.\nZakon upućen po hitnoj proceduri, navela je Rakić, prosečno je bio 27 dana u skupštinskoj proceduri pre stavljanja na dnevni red parlamenta, a kao najčešći razlog predlagača zakona za hitan postupak navodi se kontrola javnih finansija.\nRakić kaže da je za unapređenje procedure usvajanja zakona po hitnom postupku potrebna konkretizacija obrazloženja zašto zakon treba doneti po hitnoj proceduri, dostavljanje godišnjeg plana Vlade parlamentu, kao i proaktivniji stav skupštinskog Kolegijuma o tome šta treba da se nađe na dnevnom redu po hitnom postupku.\nŠef poslaničke grupe opozicione Socijaldemokratske stranke Marko Đurišcih rekao je da iz višegodišnjeg iskustva u parlamentu zaključuje da se često zloupotrebljava procedura za donošenje zakona po hitnom postupku, ali da je to samo simptom jer je u stvari problem potreba i namera izvršne vlasti da dominira nad parlamentom.\nProblem usvajanja velikog broja zakona po hitnom postupku, ocenio je Đurišić, može biti rešen doslednom primenom Poslovnika o radu parlamenta i zakona, navodeći da je potrebno promeniti proceduru usvajanja zakona jer je arhaična i više uključiti javnost u sam proces njihovog usvajanja.\nPoslanik opozicione Nove stranke Vladimir Pavićević naveo je da parlament treba da neguje pravila i procedure, a dešava se da ih u praksi drastično krši i složio se sa Đurišićem da treba dosledno primenti Poslovnik o radu što, ocenio je, vladajuća većina ne čini i time krši vladavinu prava.\nPored velikog broja zakonskih predloga koji se upućuju parlamentu po hitnom postupku, Đurišić i Pavićević su naveli i da se u poslednje dve nedelje dešava da se važni predlozni zakoni, bez obrazloženja, naprasno povlače sa dnevnog reda sednice.\nTanjug 19 Maj 2015 13:37\nFoto Tanjug/M.Đoković, ilustracija


23.08.2021. 09:56 > 10:25\nPolicija u Korči uhapsila je još osam osoba osumnjičenih da su umešani u incident bacanja suzavca na koncertu Gorana Bregovića u tom albanskom gradu.\nPolicija u Korči pokrenula je i krivični postupak protiv mladića starog 21 godinu koji je još sinoć uhapšen pod sumnjom da je bacio suzavac na koncertu Gorana Bregovića na Bir festu u tom gradu, a kako se navodi, on je odranije poznat policiji.\nDodaje se da su na licu mesta pronadjeni dokazi, kao i neeksplodirana naprava.\nRanije danas, policija je saopštila da je pored Leke uhapšeno još osam osoba povezanih s bacanjem suzavca na Bregovićevom koncertu, a sa lica mesta pojavili su se video snimci osoba koje odmah posle bacanja suzavca beže.\nDeca i stariji su se uputili odmah ka izlazu, dok je jednoj osobi pružena medicinska pomoć i završila je u Hitnoj, prenosi faktor.al.\nBregović je održao koncert na festivalu piva uprkos brojnim zahtevima uoči njegovog održavanja da se on odloži zbog navodnih prosrpskih stavova muzičara, posebno protiv nezavisnosti Kosova.\nPoznati muzički producent, njegova žena i dete stradali u padu privatnog aviona na Dominikani: Poginulo devet osoba


Nova runda razgovora o ustavnoj reformi - Klix.ba\nDolazak Jamesa Steinberga\nNova runda razgovora o ustavnoj reformi\n2.12.2009. u 08:14\nZamjenik američkog državnog sekretara James Steinberg danas će doputovati u Sarajevu gdje će održati bilateralne sastanke sa političkim liderima iz Republike Srpske i Federacije BiH - potvrđeno je Srni u Ambasadi SAD u BiH.\nNova runda pregovora o ustavnim reforma u BiH održaće se u rezidenciji američkog ambasadora u Sarajevu, nakon što je propao dogovor domaćih lidera poznat kao "prudski dogovor", a nakon toga i zajednička inicijativa američkih i evropskih diplomata poznat kao "butmirski paket".\nViše podataka o sastanku u Ambasadi SAD nisu željeli da iznesu, dok u Kancelariji Evropske komisije nemaju saznanja da li će razgovorima prisustvovati predstavnik EU.\nPredsjednik SNSD-a Milorad Dodik potvrdio je da će se sastati sa Steinbergom i da je stav Republike Srpske da domaći političari treba da postignu dogovor o ustavnim promjenama.\n"Pretpostavljam da će se dio razgovora odnositi na ustavne promjene, a stav Republike Srpske o tom pitanju je nepromijenjen i poznat, a to je dogovor domaćih političara", rekao je Dodik.\nLider PDP Mladen Ivanić potvrdio da će se sastati sa Steinbergom i ponovio da su moguće samo one promjene ustava koje se odnose na promjenu načina izbora člana Predsjedništva i Doma naroda BiH i prilagođavanje ustava Evropskoj konvenciji o ljudskim pravima.\nSteinberg će u odvojenim susretima razgovarati sa liderom HDZ-a Draganom Čovićem i predsjednikom HDZ 1990 Božom Ljubićem u rezidenciji američkog ambasadora u Sarajevu.\nLider Stranke demokratske akcije Sulejman Tihić sastaće se sa američkim diplomatom, potvrđeno je Srni u SDA.\nPredstavnici Stranke za BiH i SDP BiH nisu bili dostupni za potvrdu učešća na sastanku.\nMinistar spoljnih poslova Švedske Carl Bildt i zamjenik državnog sekretara SAD James Steinberg vodili su u oktobru butmirske pregovore.\nU zajedničkoj izjavi poslije razgovora predstavnika SAD i EU sa zvaničnicima BiH u Butmiru 21. oktobra, Bildt i Steinberg su naveli da su "EU i SAD snažno oprijedeljene da rade sa građanima BiH i pruže im podršku na putu integracija u evroatlansku zajednicu".


U APATINU POČINJE VELIKA JESENJA AKCIJA DERATIZACIJE\nSistematska zaštita građana i imovine\nAPATIN- Velika sistematska akcija zaštite zdravlja građana i njihove imovine od štetnih glodarau opštini Apatin počinje u petak 22. novembra. Ovaj obiman posao poveren je novosadskoj “Ciklonizaciji”, a planirano je da bude završen do 10. decembra. Sistematska deratizacija biće sprovedena u Apatinu i svim naseljenim mestima opštine, a osim domaćinstava obuhvatiće i javne površine, javne ustanove i infrastrukturu.\n- Deratizacija je za građane besplatna, potrebno je samo da pokažu dobru volju i omoguće našim operativcima da, u zavisnosti od potrebe, postave preparat, kao i da se pridržavaju dobijenih uputstava. Koristimo moderan biocidni preparat odloženog delovanja nove generacije koji je pokazao svoju veliku efikasnost, a građani uputstvo za upotrebu i mere opreza dobijaju na pakovanju, objasnio je Dario Aćimović, menadžer za odnose sa javnošću “Ciklonizacije”.\nGrađani koji ne budu kod kuće u vreme kada operativci budu u njihovom delu grada ili sela, moći će naknadno da dobiju preparat, a za to treba da se obrate svojim mesnim zajednicama.\n- Apelujemo na građane da ne lageruju preparat, već da ga koriste. Zaštita od glodara zajednički je interes svih građana, a deratizacija u ovom delu godine je jako važna jer je to vreme kada se glodari povlače sa otvorenog u stambene objekte i skladišta. Posebno je to važno u seoskim domaćinstvima jer glodari prate hranu, ali ni grad nije pošteđen ovih problema, kaže Aćimović.\nAćimović podseća da štetni glodari prenose preko 30 vrsta bolesti među kojima su i bruceloza, tuberkuloza, kuga, salmonela, slinavka, šap, besnilo, i trihineloza,i zbog toga je veoma bitno njihova brojnost bude pod sistemskom kontrolom. Takođe, štete koje pričinjavaju na uskladištenoj hrani i drugoj imovini mogu biti višemilionske.


Razočarani Đukić: Ništa korisno od ovog meča! | Radio Televizija BN\nRazočarani Đukić: Ništa korisno od ovog meča!\n". . sem tri boda, koja su i najvažnija", kazao je Miroslav Đukić nakon trijumfa njegovog tima nad ivanjičkim Javorom u drugom kolu Superlige.\nFudbal 30.07.2017 | 16:00\nMiroslav Đukić se ne zadovoljava "prosečnim" partijama svog tima, stoga blagi izraz razočaranja nakon trijumfa Partizana nad Javorom (2:1) u 2. kolu domaćeg šampionata.\nFudbaleri šampiona Srbije počeli su dobro utakmicu protiv Ivanjičana i poveli već u sedmom minutu (Đurđević), ali je u međuvremenu njihov protivnik došao do željene igre, stvorio i nekoliko šansi, i postigao gol pred nadoknadu vremena (Milović), srećom po Đukićev tim - nakon drugog pogotka njegovih igrača (Suma) neposredno pre toga.\nOstvaren je trijumf nakon poraza u kvalifikacijama za Ligu šampiona, i to bez četiri standardna člana startne postave, ali daleko je Miroslav Đukić od zadovoljnog čoveka.\n"Najbitnija su tri boda, ali ne mogu da bude zadovoljan kako smo igrali", bile su prve reči šefa stručnog štaba koji je imao i konkretne zamerke.\n"Razumem da je teško igrati posle Lige šampiona ove utakmice, video sam da je ekipa emotivno iscrpljena, ali nije igrala dobro, nismo imali ni dobar stav, nismo bili agresivni", kazao je Miroslav Đukić i podvukao: "Nema ništa korisno od ovog meča sem pobeda".\nTražio je da njegova ekipa igra brzo, a na pitanje u kojoj su brzini igrali danas - odgovara:\n"Prva, druga... A izmislili ljudi i šestu. Ne mogu da budem zadovoljan ekipom. Nije nas srećom koštala ova loša igra. Nismo ni od koga bolji, ako ne uđemo sa dobrim stavom u meč".\nOn je dodao i da su Leonardo i Everton propustili meč zbog povreda i da će najverovatnije biti spremni za revanš sa Olimpijakosom, a pohvalio je izdanja novajlija Nemanje Miletića i Sejdube Sume koji su direktno učestvovali kod drugog gola Partizana.


GSP Beograd: Sva vozila ispravna, ali ih putnici oštećuju\nIzvor: B92, 22.Jan.2020, 19:41 (ažurirano 02.Apr.2020.)\nU GSP "Beograd" kažu da su sva njihova vozila ispravna, ali da postoje razna oštećenja sedišta, stakla... zbog čega apeluju na građane da ne uništavaju vozila.\nGSP "Beograd" ima veliki vozni park sa 915 autobusa raspoređenih u četiri pogona, 118 trolejbusa i pet elektrobuseva smeštenih u depou na Dorćolu >> Pročitaj celu vest na sajtu B92 << i 245 tramvaja koji su u depou na Novom Beogradu, navela je za Tanjug PR menadžerka tog preduzeća Slavica Stevanović.\n"Ne idu sva vozila svakodnevno u saobraćaj", rekla je i precizirala da se po zimskom redu vožnje svakog dana u saobraćaj pušta 657 autobusa, 129 tramvaja, 80 trolejbusa i pet elektrobuseva.\nStevanovićeva ističe da su vozila u GSP-u ispravna i dodala da nijedno vozilo iz pogona ne može da izađe ako nije prošlo dnevni pregled i dobilo overenu knjižicu o ispravnosti.\n"Postoje putnici koji svoje nezadovoljstvo i agresiju ispoljavaju na taj način, ali apelujem na sve korisnike javnog prevoza da čuvaju vozila, da ih ne prljaju i slično jer koliko će nam trajati zavisi od nas samih. Što jedan može da isprlja, armija treba da čisti", dodala je Stevanovićeva.\nProšle godine su nabavljena 244 nova autobusa, čime je, kaže Stevanovićeva, značajno obnovljen autobuski vozni park GSP-a.\nProsečna starost autobusa je sedam i po godina, a kada se za nekoliko meseci završi proces rashodovanja najstarijih vozila, koji je u toku, prosečna starost autobusa biće sedam godina. Grad Beograd je, ističe Stevanovićeva, izdvojio sredstva i po planu poslovanja predviđena je nabavka između 150 i 200 zglobnih autobusa, elektrobuseva i trolejbusa.


Među uglednim botaničarima 18. veka, kao i botaničarima avanturistima postojala je svojevrsna pomama za otkrivanjem i sakupljanjem biljaka, što im je u najmanju ruku garantovalo slavu, a često i veliki novac i novu poziciju.\nTrava rashlađuje tlo, pročišćava vazduh, zauzima važno mesto u ishrani i kod ljudi i kod životinja... Ima li to sve ikakve veze s njenom zelenom bojom?\nKoliko puta ste se začudili kada ste saznali da je neki plod koji jedete u slanim obrocima, recimo paradajz, zapravo voće? Na osnovu čega se uopšte uspostavlja ova razlika?\nSrpski lekar, botaničar i prvi predsednik Srpske kraljevske akademije rođen je na današnji dan, 17. aprila 1814. godine.


ZAKONA O IZBORU SAVEZNIH POSLANIKA\nU VEĆE REPUBLIKA SAVEZNE SKUPŠTINE\nProglašava se Zakon o izboru saveznih poslanika u Veće republika Savezne skupštine, koji je donela Savezna skupština, na sednici Veća građana od 24. jula 2000. godine i na sednici Veća republika od 24. jula 2000. godine.\nPR br. 251\nZAKON O IZBORU SAVEZNIH POSLANIKA U VEĆE REPUBLIKA SAVEZNE SKUPŠTINE\nOvim zakonom uređuju se izbori i prestanak mandata saveznih poslanika u Veću republika Savezne skupštine (u daljem tekstu: poslanici).\nPoslanici se biraju u izbornim jedinicama na osnovu lista političkih stranaka i lista koje predlože grupe građana (u daljem tekstu: izborna lista).\nRadi ostvarivanja prava građana iz stava 1. ovog člana, sredstva javnog obaveštavanja dužna su da dosledno primenjuju načela ravnopravnosti svih podnosilaca izbornih lista i kandidata sa tih lista.\nPredizborno ćutanje, odnosno prestanak izborne propagande preko sredstava javnog obaveštavanja i javnih skupova, počinje 48 časova pre dana održavanja izbora i traje do vremena predviđenog za zatvaranje biračkih mesta, koje je utvrđeno u članu 63. ovog zakona. U tom periodu nije dozvoljeno objavljivanje procene rezultata izbora.\nIzborno pravo, u smislu ovog zakona, obuhvata pravo građana: da biraju i da budu birani; da kandiduju i da budu kandidovani; da odlučuju o predloženim kandidatima i izbornim listama, da kandidatima javno postavljaju pitanja; da budu pravovremeno, istinito, potpuno i objektivno informisani o programima i aktivnostima podnosilaca izbornih lista i o kandidatima sa tih lista, kao i da raspolažu drugim pravima koja su predviđena ovim zakonom.\nZa poslanika može biti izabran jugoslovenski državljanin koji je navršio 18 godina života, koji je poslovno sposoban i koji ima prebivalište na teritoriji republike članice u kojoj ostvaruje izborno pravo.\nPoslanik u Veću republika ne može biti lice koje je istovremeno poslanik u Veću građana Savezne skupštine.\nIzbor poslanika obavlja se u dve izborne jedinice, i to u Republici Srbiji i Republici Crnoj Gori, kao jedinstvenim izbornim jedinicama.\nU svakoj izbornoj jedinici bira se po 20 poslanika.\nIzbor poslanika obavlja se na osnovu izbornih lista, u izbornoj jedinici.\nUpis u birački spisak i brisanje iz tog spiska vrši se po službenoj dužnosti, na osnovu podataka iz matičnih knjiga, drugih službenih evidencija, javnih isprava i neposrednog proveravanja.\nUpis u birački spisak i brisanje iz tog spiska vrši se, na zahtev birača, i na osnovu drugih verodostojnih dokaza.\nIzborna komisija, u roku od 24 časa od časa prijema rešenja, dostavlja Saveznoj izbornoj komisiji podatke o ukupnom broju birača u izbornoj jedinici.\nSavezna izborna komisija, na osnovu podataka koje joj dostave izborne komisije, u roku od 24 časa od časa prijema podataka, javno objavljuje ukupan broj birača, u celini i po izbornim jedinicama.\nSavezna izborna komisija propisuje pravila za sastavljanje izboda iz biračkog spiska za birače koji glasaju van biračkog mesta i obrazac potvrde o izbornom pravu.\nKandidat sa izborne liste koja je potvđena i proglašena ne može prisustvovati radu organa za sprovođenje izbora.\nSaveznu izbornu komisiju u stalnom sastavu čine: predsednik, sekretar i sedam članova, koje imenuje Savezna skupština, a u proširenom sastavu, ukupno do osam predstavnika podnosilaca izbornih lista, i to do četiri predstavnika iz svake republike članice koji su predložili ukupan broj kandidata koji se biraju u toj republici članici a čije su izborne liste podržane najvećim brojem potpisa birača. U Saveznu izbornu komisiju imenuje se i predstavnik savezne organizacije nadležne za poslove statistike.\nSavezna izborna komisija u stalnom sastavu je jedinstven organ za sprovođenje neposrednih izbora za savezne poslanike u oba veća Savezne skupštine i za predsednika Republike.\n6) propisuje pravila za sprovođenje izbornih radnji utvrđenih ovim zakonom;\n11) podnosi izveštaj Veću republika o sprovedenim izborima;\nU vršenju opšteg nadzora iz stava 1. ovog člana i člana 20. ovog zakona, Savezna izborna komisija može odrediti organ koji će obaviti radnje koje nije obavio organ utvrđen ovim zakonom, odnosno neposredno preuzeti obavljanje ovih poslova.\nIzbornu komisiju u stalnom sastavu čine: predsednik, sekretar i sedam članova, koje imenuje Savezna izborna komisija, a u proširenom sastavu, i do osam predstavnika podnosilaca lista iz redova predlagača čije su izborne liste podržane najvećim brojem potpisa birača u izbornoj jedinici.\n5) utvrđuje broj glasačkih listića za biračka mesta, overava ih i, zajedno sa overenim izvodom iz biračkog spiska, zapisnički predaje biračkim odborima;\nBirački odbor čine: predsednik, najmanje dva člana i po jedan predstavnik podnosioca izborne liste koji je predložio sve kandidate za poslanike koji se biraju u izbornoj jedinici.\nIzborna komisija, u roku od 48 časova od časa donošenja rešenja o proglašenju izborne liste, utvrđuje koji podnosilac izborne liste ispunjava uslove za određivanje svojih predstavnika u sastavu biračkog odbora.\nPodnosilac izborne liste iz čl. 31, 36. i 39. ovog zakona određuje predstavnika u organe za sprovođenje izbora i o tome obaveštava organe koji su imenovali organe za sprovođenje izbora.\nPo dobijanju obaveštenja o licima koja ulaze u prošireni sastav organa za sprovođenje izbora, ti organi, u stalnom sastavu, najdocnije u roku od 48 časova od časa prijema obaveštenja, utvrđuju lica koja postaju njihovi članovi.\nAko podnosilac izborne liste ne odredi predstavnika u organ za sprovođenje izbora, najdocnije pet dana pre dana određenog za održavanje izbora, taj organ nastavlja da radi i da punovažno odlučuje bez predstavnika podnosioca izborne liste.\nPovlačenjem izborne liste, prestaje funkcija predstavnika podnosioca liste u svim organima za sprovođenje izbora, kao i sva prava koja mu u tom svojstvu po odredbama ovog zakona pripadaju.\nU slučaju iz stava 1. ovog člana, izborna lista je važeća iako u pogledu broja kandidata ne ispunjava uslove iz člana 42. ovog zakona, niti podnosiocima liste prestaju prava utvrđena ovim zakonom.\n2. Naziv, utvrđivanje i proglašavanje izborne liste\nU naziv izborne liste iz st. 1. do 3. ovog člana podnosioci izborne liste mogu uključiti ime i prezime nosioca te liste.\nPrikupljanje potpisa za predlaganje kandidata za izbornu listu u okviru izborne kampanje pokreću i obavljaju političke stranke, kao i građani, pojedinačno ili kolektivno.\n4) pismena saglasnost nosioca liste iz člana 46. stav 4. ovog zakona;\nAko izborna komisija utvrdi da izborna lista sadrži nedostatke koji su smetnja za njeno proglašenje u skladu sa ovim zakonom, doneće u roku od 24 časa od časa prijema izborne liste, zaključak kojim se podnosiocu izborne liste nalaže da, najdocnije u roku od 48 časova od časa dostavljanja zaključka, otkloni te nedostatke. Tim zaključkom predlagaču će se istovremeno ukazati na radnje koje treba da obavi radi otklanjanja nedostataka.\nAko izborna komisija utvrdi da izborna lista ne ispunjava uslove predviđene ovim zakonom, odnosno da nedostaci izborne liste nisu otklonjeni ili nisu otklonjeni u predviđenom roku, doneće u narednih 48 časova rešenje kojim se odbija proglašenje izborne liste.\nOrganizacije koje emituju radio i televizijski program, a čiji su osnivači savezna država, odnosno republike članice, obavezne su da od dana raspisivanja izbora, u okviru političko-informativnog programa čija su čujnost i vidljivost obezbeđena na celoj teritoriji republike članice, u jednakom trajanju i u istom terminu, obezbede predstavljanje podnosilaca izbornih lista i kandidata sa izbornih lista, kao i iznošenje i obrazlaganje izbornog programa podnosilaca tih lista.\nSporazum iz stava 1. ovog člana zaključuje se najdocnije pet dana od dana donošenja odluke o raspisivanju izbora i, bez odlaganja, javno objavljuje.\nSredstva javnog obaveštavanja iz stava 1. ovog člana, uz učešće predstavnika osnivača i podnosilaca izbornih lista, utvrđuju bliža pravila za predstavljanje podnosilaca izbornih lista, izborih programa i kandidata sa izbornih lista.\nPodnosioci izbornih lista ostvaruju pravo na predstavljanje u javnim glasilima pod istim uslovima, bez obzira ko je osnivač javnog glasila.\nNačin glasanja van biračkog mesta, kao i broj birača koji su na taj način ostvarili svoje biračko pravo, unose se u zapisnik o radu biračkog odbora.\nSvakom biraču, najdocnije pet dana pre dana održavanja izbora, dostavlja se obaveštenje o danu i vremenu održavanja izbora, sa brojem i adresom biračkog mesta na kome glasa i brojem pod kojim je upisan u izvod iz biračkog spiska.\nGlasa se na overenim glasačkim lističima.\nDok je biračko mesto otvoreno i dok traje glasanje, svi članovi biračkog odbora ili njihovi zamenici moraju biti na biračkom mestu.\n3) nazive izbornih lista, saglasno odredbama člana 46. ovog zakona, prema redosledu utvrđenom na zbirnoj izbornoj listi, sa imenom i prezimenom prvog kandidata sa liste;\nPodnosilac izborne liste dostavlja Saveznoj izbornoj komisiji ime lica koje ima pravo da prisustvuje štampanju, brojanju, pakovanju glasačkih listića i njihovom dostavljanju organima nadležnim za sprovođenje izbora.\nPredstavnici podnosilaca izbornih lista i kandidati za poslanike imaju pravo uvida u izborni materijal, a naročito u izvode iz biračkih spiskova, zapisnike biračkog odbora, zapisnike izbornih komisija i glasačke listiće. Uvid se vrši u službenim prostorijama izborne komisije, kao i kod organa kod kojih se izborni materijal nalazi.\nUvid u izborni materijal može se izvršti u roku od pet dana od dana održavanja izbora.\nSavezna izborna komisija propisuje sadržinu i oblik obrazaca i izbornog materijala, potrebnih za sprovođenje izbora, u roku od 15 dana od dana njenog imenovanja.\nPo otvaranju glasačke kutije, najpre se provarava da li u njoj postoji kontrolni list. Ako u glasačkoj kutiji nema kontrolnog lista , birački odbor se raspušta i imenuje se novi, a glasanje na tom biračkom mestu se ponavlja.\nAko se u toku glasanja povrede odredbe iz st. 1. do 3. ovog člana izborna komisija raspušta birački odbor, obrazuje novi birački odbor i određuje ponavljanje glasanja u tom biračkom odboru.\nČlanovi biračkog odbora predaju biračkom odboru službeni koverat, koji birački odbor otvara, konstatuje da je u njemu potvrda o izbornom pravu, zaokružuje redni broj pod kojim je birač upisan u izvod iz biračkog spiska, a neotvoreni koverat sa glasačkim listićem ubacuje se u glasačku kutiju.\nBirači koji na dan održavanja izbora, zbog opravdanih razloga ne mogu da glasaju u mestu u kome su upisani u izvod iz biračkog spiska, kao i birači koji ne mogu da glasaju pred biračkim odborom u tom mestu, mogu glasati u mestu i pred biračkim odborom određenim u skladu sa članom 35. ovog zakona.\nBirači koji se kao članovi posada pomorskih i rečnih brodova trgovačke mornarice koji polove pod zastavom Savezne Republike Jugoslavije nalaze na dan glasanja van teritorijalnih voda Savezne Republike Jugoslavije, birači na radu u diplomatskom ili konzularnom predstavništvu Savezne Republike Jugoslavije u inostranstvu i članovi njihovih porodica koji žive u inostranstvu, glasaju na brodu, odnosno u diplomatskom ili konzularnom predstavništvu.\nZa sprovođenje izbora na brodu i u diplomatskom ili konzularnom predstavništvu, starešina broda, odnosno predstavništva obrazuje birački odbor sastavljen iz reda birača na brodu, odnosno u predstavništvu.\nOrgan nadležan za sprovođenje izbora na brodu, odnosno u diplomatskom ili konzularnom predstavništvu, bez odlaganja dostavlja nadležnoj izbornoj komisiji zapečaćene službene koverte.\nU slučajevima glasanja putem pisma, uzeće se u obzir samo glasovi koji na biračko mesto ili u izbornu komisiju stignu do 20,00 časova na dan održavanja izbora.\nIzuzetno od odredbe stava 1. ovog člana, ako zbog velike udaljenosti birača iz čl. 80, 81. i 84. ovog zakona birački odbori nisu u stanju da blagovremeno dostave izborni materijal, najkraćim putem obavestiće o tome izbornu komisiju.\nU zapisnik o radu biračkog odbora unose se i primedbe i mišljenja članova biračkog odbora, podnosilaca izbornih lista i zajedničkih predstavnika podnosilaca izbornih lista iz člana 39. ovog zakona, kao i sve druge činjenice značajne za glasanje.\nOstali podnosioci izborne liste imaju pravo da, u roku od 12 časova od dostavljanja materijala sa biračkog mesta izbornoj komisiji, od izborne komisije dobiju fotokopiju zapisnika sa biračkog mesta, overenu od strane izborne komisije.\nPo utvrđivanju rezultata glasanja, birački odbor će bez odlaganja, a najdocnije u roku od 18 časova od časa zatvaranja biračkog mesta, dostaviti izbornoj komisiji: zapisnik o radu sa izvodom iz biračkog spiska; neupotrebljene i, odvojeno, upotrebljene glasačke listiće; nevažeće i, odvojeno, važeće glasačke listiće, kao i preostali izborni materijal.\nAko nijedna izborna lista nije dobila najmanje 5% glasova određenih članom 92. ovog zakona, raspodela mandata izvršiće se na način određen st. 1. do 3. ovog člana.\nKad određenoj izbornoj listi pripadne više mandata nego što je na toj listi predloženo kandidata za poslanika, mandat se dodeljuje izbornoj listi koja ima sledeći najveći količnik.\nPodnosilac izborne liste raspodeljuje mandate koji su pripali toj izbornoj listi kandidatima sa te izborne liste, i to jednu trećinu dobijenih mandata kandidatima na listi prema njihovom redosledu na listi, a dve trećine dobijenih mandata kandidatima sa liste prema izboru podnosioca te liste, u skladu sa njegovim pravilima.\nKad izbornoj listi pripadne paran, odnosno neparan broj mandata koji nije deljiv brojem tri, podnosilac izborne liste raspodeljuje kandidatima na listi, prema njihovom redosledu, ceo broj mandata koji se dobija deljenjem ukupnog broja mandata koji pripada toj izbornoj listi brojem tri uvećanim za jedan, a preostali broj mandata kandidatima sa liste prema izboru podnosioca te liste, u skladu sa njegovim pravilima.\nAko podnosilac izborne liste ne dostavi podatke ni u naknadno ostavljenom roku, Savezna izborna komisija će posebnim rešenjem sve dobijene mandate sa te izborne liste dodeliti kandidatima sa liste, prema njihovom redosledu na listi. Protiv ovog rešenja nije dozvoljen prigovor, niti žalba.\nSavezna izborna komisija, na dan potvrđivanja mandata, izdaje poslaniku uverenje da je izabran za poslanika u Veće republika.\nXI. PRESTANAK MANDATA, PONOVNI IZBORI,\nI PREVREMENI IZBORI\n5) ako nastupi jedan od slučajeva nespojivosti funkcije poslanika sa drugom funkcijom, utvrđenih ovim zakonom;\n9) ako poslaniku prestane članstvo u političkoj stranci na čijoj je izbornoj listi izabran u Veće republika.\nDan prestanka mandata, osim u slučajevima iz tačke 2. stav 1. ovog člana, konstatuje Veće republika na prvoj narednoj sednici posle prijema obaveštenja o razlozima za prestanak mandata poslanika.\nU slučajevima ponavljanja izbora iz člana 101. stav 2. ovog zakona, ponovni izbori se sprovode najdocnije u roku od sedam dana od dana donošenja odluke izborne komisije.\nAko na osnovu člana 99. stav 1. ovog zakona, osim tačke 2. tog stava, poslaniku prestane mandat pre isteka vremena na koje je izabran, dodeljuje se mandat novom poslaniku na način utvrđen ovim članom.\nOd kandidata iz st. 2, 3. i 4. ovog člana, pre potvrđivanja mandata, pribavlja se pismena saglasnost da prihvata mandat.\nIzborna komisija iz stava 2. ovog člana dužna je da u roku od 24 časa od časa prijema prigovora, dostavi Saveznoj izbornoj komisiji prigovore i sve potrebne spise.\nU odlučivanju o povredi prava u toku izbora saveznih poslanika u Veće republika Savezne skupštine, primenjuju se odredbe zakona o Saveznom ustavnom sudu koje se odnose na postupak odlučivanja o povredi prava u toku izbora saveznih poslanika u Veće građana Savezne skupštine.\nIzabranom poslaniku koga je predložila grupa građana i političkoj stranci za izabranog poslanika sa lista te političke stranke, pripada jednokratna novčana naknada, čiji iznos određuje Savezna izborna komisija.\nKaznom zatvora do tri godine kazniće se za krivično delo član Savezne izborne komisije ili član izborne komisije izborne jedinice, ili član biračkog odbora ili drugo lice koje u vršenju dužnosti u vezi s izborom saveznih poslanika izmeni broj datih glasova, dodavanjem ili oduzimanjem glasačkih listića ili glasova pri prebrojavanju ili objavi rezultata izbora koji ne odgovaraju obavljenom glasanju.\nOd dana raspisivanja do dana održavanja prvih izbora po ovom zakonu ne može proteći manje od 45 ni više od 90 dana.\nU postupku sprovođenja prvih izbora poslanika u Veće republika, po ovom zakonu, opšti nadzor nad postupcima političkih stranaka, kandidata i sredstava javnog obaveštavanja, u toku izbornih aktivnosti, sprovodi nadzorni odbor.\nAko se sporazum iz člana 57. ovog zakona ne zaključi u predviđenom roku, nadzorni odbor iz stava 1. ovog člana svojom odlukom će utvrditi broj i trajanje emisija za ravnopravno predstavljanje podnosilaca izbornih lista.


Srbija: Nelt raspisao konkurs za plaćeni razvojni program „Dobar start 6“ - InStore.ba\nHome Edukacija Srbija: Nelt raspisao konkurs za plaćeni razvojni program „Dobar start 6“\nZainteresovani mogu da se prijave za pohađanje programa na sajtu Infostuda, LinkedIna ili na zvaničnom sajtu Nelt kompanije do 19. aprila, nakon čega će uslijediti proces selekcije.\nKompanija Nelt i ove godine raspisuje konkurs za plaćeni razvojni program „Dobar start“. Šesti put zaredom, studenti završne godine fakulteta, diplomci ili studenti master studija imaju priliku da kroz plaćenu obuku za poziciju u oblasti Key Account Management-a u ovoj kompaniji, steknu profesionalno iskustvo i obezbijede dobar start karijere.\n”Pažljivo osmišljen trening program pod sloganom „Ključ je u dobrom startu“, otvara prostor polaznicima da steknu radno iskustvo u oblasti prodaje. Kroz šestomesečni intenzivan rad sa kolegama, menadžerima za ključne kupce sa višegodišnjim iskustvom, polaznici će imati priliku da se upoznaju sa različitim nivoima organizacije prodaje, kao i dužnostima i odgovornostima”, poručuju iz Nelta.\n”Kroz treninge i radionice i aktivni rad sa mentorima, mladi stiču sveobuhvatan uvid u funkcionisanje prodaje u velikom sistemu i prolaze kroz sve situacije sa kojima se mogu suočiti u budućem radu. Svaka faza programa podrazumijeva i procjenu stečenih znanja polaznika’‘, navodi se u saopštenju kompanije.\nDobar start nudi bogat sadržaj koncipiran tako da kroz treninge, rad sa mentorima i izradu projekata, stičete znanje o prodaji od samih osnova. Ukoliko tome dodate svoje lične ambicije, želju da se bavite zanimljivim, dinamičnim poslom, da proširite svoju sliku o biznisu, jasno je zašto se treba opredijeliti za ovaj program, ističe Đorđe Kuzmanović, Key Account Manager i polaznik generacije 2018/2019.\nProgram koji ambicioznim studentima i diplomcima omogućava da steknu profesionalno iskustvo u oblasti prodaje, pokrenut je 2015. godine, a veliki broj onih koji su i danas dio Neltovog prodajnog tima, govori o sjajnim kandidatima, kao i o odlično koncipiranoj obuci.\n”Vodeći se idejom da vrijedni mladi ljudi predstavljaju budućnost kompanije i domaće privrede, Nelt Grupa, lider u oblasti distrubucije i logistike koja zapošljava više od 4.000 ljudi i posluje na dva kontinenta, među svoje strateške prioritete svrstava i ulaganje u obrazovanje. Vodeći se idejom da vrijedni mladi ljudi predstavljaju budućnost kompanije i domaće privrede, Nelt Grupa, lider u oblasti distrubucije i logistike koja zapošljava preko 4.000 ljudi i posluje na dva kontinenta, među svoje strateške prioritete svrstava i ulaganje u obrazovanje”, zaključuje se u saopštenju Nelta.\nDobar start 6\nPrevious articleMastercard: Online potrošeno 900 milijardi dolara više nego ranije\nNext articleIstraživanje: CBD revolucija u FMCG industriji\nAPPLE: Za 6 godina preuzeto skoro 100 kompanija\nLidl Belgija od dobavljača traži da smanje CO2\nHrvatska: Konzum i Uber u partnerstvu – predstavljena zajednička usluga dostave...\nSlovenija: Cargo-partner planira proširenje skladišta na Brniku


Zarada Tojote porasla za 28%\nJapanski proizvođač automobila Tojota (Toyota Motor Corp) saopštio je danas da je imao rast zarade za 28 odsto u poslednjem tromesečju, usled veće prodaje u Evropi, Aziji i dve Amerike.\nS podacima za jul-septembar, Tojota je podigla projektovanu zaradu za celu godinu, preneo je Asošiejtid pres.\nNajveći japanski proizvodjač automobila saopštio je da je u trećem tromesečju imao profit od 585,1 milijardu jena (5,2 milijarde dolara), u odnosu na 458,3 milijarde jena pre godinu dana. Prodaja je porasla za dva odsto na 7,3 hiljade milijardi jena (64,7 milijarde dolara).\nTojota predviđa da će u fiskalnoj godini do marta zaraditi 2,3 hiljade milijardi jena (20 milijardi dolara), dok je ranije predvidjano 2,1 hiljada milijardi jena (19 milijardi dolara). To je pad od skoro osam odsto s blizu 2,5 hiljade milijardi jena kolika je zarada bila u prethodnoj fiskalnoj godini.\nProdaja Tojotinih vozila je pala u SAD i Japanu, ali se poboljšala u Evropi, ostatku Azije, kao i Centralnoj i Južnoj Americi.\nSmanjenje troškova i marketing su pomogli u poslednjem tromesečju, dok je na profit negativno uticao nepovoljan kurs, navela je Tojota.


Rekordan broj radnih mesta na Sajmu zapošljavanja – TV Kikinda\nNa Sajmu zapošljavanja u Kikindi više od hiljadu nezaposlenih Kikinđana predalo je svoje radne biografije. Najveća gužva bila je na štandu firme “Gordon” iz Subotice, članice “Calzedonia grupe” , koja će do kraja godine otvoriti pogon u našem gradu u kojem će biti zaposleno oko 300 ljudi.\n-Najneophodniji su nam šivači s obzirom na to da smo u tekstilnoj indsustriji i bavimo se šivenjem odevnih predmeta. Nije neophodan uslov da kandidati imaju iskustva u šivenju jer obezbeđujemo obuku u našoj fabrici u Subotici – istakla je Sandra Pejić, rukovodilac kadrovskog sektora firme “Gordon”.\nI u firmi “Texam”, otvorenoj pre dva meseca, koja se nalazi u objektu nekadašnje firme “Prevoz” potrebni su šivači.\n-Trenutno izrađujemo džakove za kosilice, a uskoro ćemo početi sa proizvodnjom vojne opreme: pancire, futrole, opasače. Naša firma je predstavništvo italijanske kompanije koja postoji već 50 godina. Imamo 23 radnika , a treba nam nam još šezdestak- rekao je Manuel Mikša, predstavnik firme “Texam”.\nRadnici su neophodni i u fabrici “Zoppas”.\n-Započeli smo sa izgradnjom nove fabrike tako da zapošljavamo radnike u proizvodnji, ali su nam potrebni i mašinski inženjeri, inženjeri kvaliteta, mašinskog dizajna. Do kraja godine zaposlićemo oko 1.000 radnika, a sada ih imamo 535 – dodala je Mirjana Rošu iz Kompanije “Zoppas”\nSajam zapošljavanja organizovala je Filijala NSZ u saradnji sa gradskom upravom. Kako je istakla direktorica Filijale Jelena Mitrović na ovom sajmu je rekordan broj radnih mesta od kada se on organizuje.\nMiodrag Bulajić, član Gradskog veća istakao je da se u protekle tri godine broj nezaposlenih u Kikindi smanjio za 1.280 ljudi odnosno za 19,75 odsto.\nPoslodavci su tražili i: nekvalifikovane radnike, kuvare, konobare, trgovce, građevinske radnike, vozače, mašinske inženjere, diplomirane ekonomistea, diplomirane elektroinženjere. Na evidenciji kikindske Filijale NSZ trenutno je 4.400 nezaposlenih.\n29 marta, 2018 Aleksandra Djuran\n← 12. put “Dani posne hrane” u Kikindi Nezaposlenim Kikinđanima pri traženju posla najvažnija redovna plata →


Rok za predaju izbornih lista 27. septembar - Vijesti | Radio Televizija Budva - Budva Crna Gora\nRok za predaju izbornih lista 27. septembar\nIzborne liste u Budvi, Tivtu, Plužinama i na Žabljaku mogu se predati isključivo 27. septembra, dok se u preostalim opštinama to može učiniti najkasnije do tog datuma, navodi se u uputstvu Državne izborne komisije (DIK).\nIz DIK-a su podsjetili da je predsjednik Crne Gore donio šest odluka o izmjeni odluka o raspisivanju izbora u Podgorici, Tivtu, Budvi, Žabljaku, Plužinama, Bijelom Polju, Šavniku, Danilovgradu, Kolašinu, Baru i Pljevljima, koje su stupile su na snagu u utorak.\nKako su naveli, stupanjem na snagu odluka o izmjeni odluka o raspisivanju izbora obustavljene su izborne radnje organa za sprovođenje izbora i radnje učesnika izbornog procesa.\nIz DIK su rekli da radnje organa za sprovođenje izbora koje su sprovedene zaključno sa ponedjeljkom do ponoći ostaju na pravnoj snazi, dok se izborne radnje sprovedene nakon tog dana smatraju nevažećim.\n„Podnosioci izbornih lista kojima su potvrđene izborne liste do ponedjeljka do ponoći saglasno Zakonu o izboru odbornika i poslanika imaju pravo u nastavku sprovođenja izbornih radnji da povuku izbornu listu 27. septembra i istog dana do ponoći predaju novu, čime se obezbjeđuje ravnopravnost i jednak tretman svim učesnicima u izbornom postupku“, navodi se u uputstvu.\nIz DIK su naglasili da bi povlačenje izborne liste nakon 27. septembra do dana utvrđivanja zbirne izborne liste značilo odustajanje od izbornog procesa, saglasno propisima.\nOni su kazali da se izborne radnje za opštine Budva, Tivat, Plužine i Žabljak nastavljaju 27. septembra.\nIz DIK-a su naglasili da svi zainteresovani podnosioci izbornih lista u tim opštinama imaju pravo na podnošenje 27. septembra do ponoći.\nKako su rekli, u tim opštinama 27. septembar je jedini dan kada se mogu predati izborne liste.\n„Imajući u vidu da je došlo do promjene datuma održavanja izbora, podnosioci izbornih lista koje su podnijete, potvrđene ili odbijene nakon ponedjeljka, mogu preuzeti iz opštinske izborne komisije (OIK) izbornu listu sa dokumentacijom u cilju podnošenja iste ili nove izborne liste u rokovima određenim uputstvom i izmijenjenim kalendarom OIK“, piše u uputstvu.\nIz DIK-a su kazali da za izborne liste koje su utvrđene i proglašene do ponedjeljka OIK treba da izvrše tehničku ispravku svih akata u dijelu datuma održavanja izbora.\nKako su rekli, izborne radnje za opštine Bijelo Polje i Šavnik, u skladu sa Odlukom o izmjeni Odluke o raspisivanju izbora za odbornike od 10. maja, nastavljaju se 20. septembra.\nIz DIK-a su naveli da podnosioci izbornih lista imaju pravo na podnošenje izbornih lista najkasnije do 27. septembra do ponoći.\nKomisije su kazali da se izborne radnje za Glavni grad i opštine Bar, Danilovgrad i Kolašin nastavljaju 14. septembra, a podnosioci izbornih lista imaju pravo na podnošenje najkasnije do 27. septembra do ponoći.\nKako su naveli, izborne radnje za Opštinu Pljevlja nastavljaju se 14. septembra, a podnosioci izbornih lista imaju pravo na podnošenje najkasnije do 27. septembra do ponoći.\n„U cilju nastavka sprovođenja preostalih izbornih radnji, opštinske izborne komisije dužne su da do sjutra do ponoći donesu izmjene kalendara svih rokova za sprovođenje izbornih radnji u skladu sa novim datumom održavanja izbora odnosno 23. oktobrom“, naveli su iz Komisije u uputstvu.


Mihajlovićeva za Tanjug: Srbija energetski stabilna, imamo dovoljno struje i gasa | INFO 24\nMihajlovićeva za Tanjug: Srbija energetski stabilna, imamo dovoljno struje i gasa\nPotpredsednica Vlade i ministarka rudarstva i energetike, prof. dr Zorana Mihajlović, izjavila je za Tanjug da je najvažnija stvar za energetsku bezbednost zemlje činjenica da imamo dovoljno i gasa i električne energije po održivim cenama. Ona je rekla da su energetska tranzicija i zelena agenda neophodne za energetsku bezbednost Srbije u decenijama ispred nas.\n„Kriza je uvek energetsko-politička, nikada nije samo energetska. Na rast cena električne energije u EU uticala su dva faktora. Prvi je rast cena prirodnog gasa koji je dominantan u ceni struje, a za kojim je povećana tražnja, česti kvarovi na gasovodima koji dopremaju ovaj energent ka zemljama EU iz Rusije, sertifikacija Severnog toka 2, izvoz ka Aziji i sve to utiče na cenu gasa. Manjim delom na rast cena utiču karbon takse, to je drugi faktor, ali one utiču na cenu sa oko 20 procenata. Cena prirodnog gasa se neće brzo stabilizovati, ona će i dalje da raste do kraja zimske sezone. Ono što je važno za Srbiju, kada govorimo o gasu, jeste da imamo dugoročan ugovor sa „Gaspromom“, a pregovori „Srbijagasa“ i ruske kompanije o novom ugovoru od prvog januara su u toku“, izjavila je Mihajlovićeva.\nOna je rekla da cena gasa raste i u SAD, jer su tamošnje kompanije izvozile 40% gasa više u Aziju nego što su snabdevale sopstveno tržište. Nestašice uglja u Kini, samim tim i električne energije u nekim provincijama, vezane su za Australiju, jednog od najvećeg kineskog snabdevača ugljem. Sve to uticalo je na energetsku krizu na globalnom nivou, jer najveće privrede troše i najviše energenata.\n„Ono što je važno je da je Srbija stabilna, imamo dva pravca dotoka gasa. Počinjemo i izgradnju interkonektora sa Bugarskom krajem oktobra, što će nam omogućiti da za dve godine možemo da razmišljamo i o drugom snabdevaču. To za nas znači da možemo da se vežemo za druge gasovode, kao što je azerbejdžanski, ili i onaj koji dolazi iz Izraela. Kada zemlja ima više pravaca i dobavljača, to znači i energetsku i političku stabilnost“, istakla je ona.\nMihajlovićeva je, na pitanje da li energetska kriza utiče na zelenu agendu i energetsku tranziciju, rekla da su Srbiji potrebni novi kapaciteti koji koriste OIE za proizvodnju energije.\n„Čekaju nas i ozbiljne odluke i promene u elektroenergetskom sektoru. Jedno je pitanje da li EPS uspešno i efikasno radi svoj posao i da li može bolje. Da li je energija koju EPS proizvede dovoljna i kvalitetna? Šta ćemo uraditi da proizvodi mnogo više zelene energije nego energije iz lignita, koji se danas najmanje koristi? Mnogi se pozivaju na Nemačku i Poljsku, koje koriste ugalj i u određenoj meri ga uvoze, jer žele da koriste kvalitetniji ugalj, ali su i dalje svi jasni u odlukama postepenog isključenja termoelektrana. Mi ćemo sigurno u decenijama ispred nas smanjivati korišćenje lignita i povećavati proizvodnju iz velikih HE, ali i iz gasnih elektrana i tako obezbeđivati stabilnost sistema. Svi oni koji bi da zaustave zelenu agendu, oni se raduju kada su visoke cene električne energije. Bez obzira na krizu, Srbija bi svakako morala da napravi plan za narednih 30 godina, jer je pitanje da li ćemo imati dovoljno uglja, i koji je to ugalj. Moramo hitno da krenemo u izgradnju novih kapaciteta. „Elektroprivreda Srbije“ nije u prethodne tri decenije izgradila nijedan kapacitet. Efikasnost investicija mora biti na višem nivou i da budu okrenute ka zelenoj energiji“, izjavila je Mihajlovićeva.


Peter Stano: Netačne spekulacije da će sutra biti predstavljen nacrt sporazuma - Izazov\nNovi magazin 29. jula 2020. 16:48\n„Naše pravilo je da ne komentarišemo medijske spekulacije. Ali, u ovom konkretnom slučaju bih želeo eksplicitno da odbacim spekulacije u vezi sa sutrašnjim sastankom eksperata i temama tog sastanka. Nakon što je dijalog obnovljen na najvišem nivou, nastavlja se serijom sastanaka na ekspertskom nivou, što je deo tekućeg procesa. Sutrašnja agenda će uključiti pitanja raseljenih i ekonomske saradnje“, naveo je Stano u pisanoj izjavi za Glas Amerike.\nMinistar spoljnih poslova Srbije Ivica Dačič izjavio je danas da bi bilo „izneneđenje“ da delegaciji Beograda u Briselu bude predstavljen dokument kojim se, prema pisanju beogradskih medija, podrazumeva priznavanje Kosova od strane Srbije, i ocenio da ne postoji zajedničko delovanje SAD i Evropske unije (EU) kada je reč o dijalogu.


Uništen komandni centar Nusra fronta (video) - 19.10.2015, Sputnik Srbija\nRuska avijacija je za minula 24 časa izvršila 33 poletanja i uništila 49 objekata terorista u Siriji, saopštilo je rusko Ministarstvo odbrane. 19.10.2015, Sputnik Srbija\n13:13 19.10.2015 (Osveženo: 15:35 19.10.2015)\n© jutjub/skrinšotBombardovanje Su 24\nRuska avijacija je za minula 24 časa izvršila 33 poletanja i uništila 49 objekata terorista u Siriji, saopštilo je rusko Ministarstvo odbrane.\nPrema rečima portparola Ministarstva Igora Konašenkova, uništena su dva komandna centra, tri skladišta municije, dva podzemna bunkera, fabrika za proizvodnju eksplozivnih naprava, ali i 32 pozicije terorista u provincijama Alep, Damsk, Idlib, Latakija i Hama.\n„Precizno bombardovanje terorista u provinciji Damask rezultiralo je da nekoliko odreda terorista, sa preko 100 boraca u svakom, napusti svoje pozicije“, rekao je Konašenkov.\nRuska avijacija uništila je i komandni centar Nusra fronta u provinciji Idlib. Konašenkov je precizirao da je bombarder Su-24 uništio i dva raketna vozila koja su se nalazili u blizini centra.\nPored toga, uništen je veliki kamp za obuku terorista Islamske države u provinciji Latakija, dok je u provinciji Alep uništena radionica za proizvodnju raketa koje se koriste za gađanje sirijske armije.\nU provinciji Hama, kazao je Konašenkov, visokoeksplozivnim bombama uništen je podzemni sistem tunela u okolini grada Džub ez Zarus, koji je omogućavao teroristima manevarsku borbu protiv sirijske armije.\nSvi avioni ruske avijacije su se uspešno vratili na bazu „Hmejmim“, dodao je Konašenkov.\nSa druge strane, predsednica Saveta Federacije Valentina Matvijenko je izjavila da će vojna operacija u Siriji trajati u zavisnosti od rezultata borbe protiv ID, ali da neće biti dugotrajna. Ona je istakla da ni o kakvim kopnenim snagama ruske vojske u Siriji neće biti reči.\n„Najbitnije je da uspemo da zaustavimo to zlo i sprečimo njegovo širenje u druge zemlje, uključujući i Rusiju“, naglasila je Matvijenkova i dodala da će pobeda nad ID i drugim terorističkim grupama doprineti uspostavljanju političkog dijaloga u Siriji.